Live from... (click and post one photo) | Page 234 | Travelstories\nFirst Προηγούμενη 234 of 301\nΛίμνη Αγιάς Χανίων. Όμορφο πάρκο για περπάτημα καθώς και η γύρω περιοχή με τους πορτοκαλεώνες.\nReactions: Elena2508, giannismits, mariath και άλλα 18 μέλη\nΜονή Αγνούντος στην Αργολίδα.\nΠηγαίνοντας για τα Μέθανα. Δεν φαίνεται καλά γιατί είναι κλειστά.\nReactions: Elena2508, mariath, chris7 και άλλα 12 μέλη\nΈχω ανεβάσει κι άλλες φορές φωτογραφίες από τα Μέθανα, που έχω ένα μικρό εξοχικό. Η Λουτρόπολη Μεθάνων παλιά είχε μεγάλη αίγλη και είχε καλά για την εποχή (μεσοπολεμος και μετά) ξενοδοχεία. Εδώ βλέπετε δύο από την πρωινή μου βόλτα.\nΣτην παραλία υπάρχει το κουφάρι του ξενοδοχείου των απόστρατων αξιωματικών, που το πρόλαβα να δουλεύει όταν πρωτόρθα εδώ τη δεκαετία το 90.\nΠάντως αν κάποιος θέλει ένα "χωριό" κοντά στην Αθήνα, είναι καλό για το καλοκαίρι.\nReactions: Elena2508, alma, panpan και άλλα 12 μέλη\nΧαλάνδρι, συμβαίνει τώρα\nReactions: Elena2508, dimitra..., mariath και άλλα 15 μέλη\nΑυτό το ροζουλί μετά την καταιγίδα\nΕίμαι ακόμα Μέθανα και θα σας δείξω ορισμένες παραλίες που επισκεφθήκαμε σήμερα.\nΌλες οι φωτογραφίες είναι τραβηγμένες σε απόσταση αναπνοής με τα πόδια από τη Λουτρόπολη.\nΑν σας βάλω και από τα πιο ενδιαφέροντα μέρη σε απόσταση 10 χλμ. θα δείτε πόσο όμορφα είναι.\nReactions: Elena2508, Borealis, panpan και άλλα 10 μέλη\nView attachment 339745\nΜου βάζεις ιδέες για αιτία μετακίνησης την Κυριακή.....\nΆραγε με καλύπτει το 6 αν με σταματήσουν στο δρόμο με το αυτοκίνητο για έλεγχο, έχοντας αφετηρία τον Δήμο Αθηναίων?\nΣτο κεντρο Αθηνας\nReactions: Borealis, panpan, malysa και άλλα 9 μέλη\nΝαι, έχουν πει επίσημα ότι επιτρέπεται η μετακίνηση 6 από δήμο σε δήμο. Κι εμείς με 6 πήγαμε. Φυσικά επειδή τα αλλάζουν κάθε μέρα τσέκαρέ το πάλι την Κυριακή.\nΠαρ' όλα αυτά να σου πω ότι τις Κυριακές η συγκεκριμένη λίμνη μαζεύει πολύ κόσμο κι επειδή είναι μικρή δεν την προτείνω για τη συγκεκριμένη μερα (όχι μόνο λόγω πανδημίας, γενικά δεν το ευχαριστιεσαι).\nΔε μπορώ να αντισταθώ στην ομορφιά του τοπίου και κάνω και δεύτερη ανάρτηση σήμερα. Έχω πάει να δω το ηλιοβασίλεμα στο Παλαιόκαστρο, δίπλα στο Βαθύ, στο Δήμο Μεθάνων.\nΦανταστείτε το καλοκαίρι!\nReactions: Elena2508, panpan, makisg και άλλα 6 μέλη\nΠαρ' όλα αυτά να σου πω ότι τις Κυριακές η συγκεκριμένη λίμνη μαζεύει πολύ κόσμο κι επειδή είναι μικρή δεν το προτείνω (και όχι μόνο λόγω πανδημίας).\nΚι εγώ έχω ακούσει πως επιτρέπεται η μετακίνηση από δήμο σε δήμο αλλά επίσης άκουσα πως αυτό ισχύει βάση ενός "λογικού" ορίου χιλιομετρικής απόστασης από την έδρα σου. Πριν μερικές μέρες σε έλεγχο που μας έγινε στον δήμο Πειραιά και σε απόσταση το πολύ 15 χιλιομέτρων από το σπίτι μου, μου έδωσε την εντύπωση πως μου "την χάρισε" επειδή όπως είπε ήμουν τυχερή που δεν είχα απομακρυνθεί πολύ από τον δήμο μου. Τον ρώτησα μάλιστα αν υπάρχει κάποιο χιλιομετρικό όριο μετακίνησης μεταξύ των δήμων και χαμογελώντας μου απάντησε "Ε αν σας σταματούσαμε στο Σούνιο θα είχατε πρόβλημα. Σε λογικά πλαίσια και μέχρι 20-30 χιλιόμετρα είστε καλυμμένοι." Επισήμως όμως δεν έχω διαβάσει κάποιον ανάλογο περιορισμό.....\nΑλλά μάλλον αυτή η συζήτηση πρέπει να γίνει σε άλλο θέμα και ζητώ συγνώμη για το off topic.\nOnline τώρα: 468 (Μέλη: 25, Επισκέπτες: 443)


ΔΙ'ΕΥΧΩΝ ΤΩΝ ΑΓΙΩΝ: * Ο ΘΕΟΣ ΕΙΝΑΙ ΡΑΤΣΙΣΤΗΣ?\nΑντίθετα με αυτούς που θεωρούν τη φυλή τους ανώτερη και το αίμα τους καθαρό, ο Λόγος του Θεού διδάσκει ότι ο Θεός έφτιαξε όλους τους ανθρώπους από την ίδια λάσπη.\nΌλους τους ανθρώπους ο Θεός τούς έπλασε «κατ εικόνα» δική Του και σε όλους έδωσε ζωή με τη δική Του την πνοή.\nΟ Θεός αγαπά και ενδιαφέρεται για όλους τους ανθρώπους.\nΓια το λόγο αυτό έστειλε τον Υιό Του, τον Κύριο Ιησού Χριστό, να μας αποκαλύψει τους σωτήριους σκοπούς Του και να πεθάνει πάνω στο σταυρό για τη σωτηρία κάθε ανθρώπου που θα πιστέψει στο Χριστό.\nΈτσι, από την πρώτη στιγμή η εκκλησία του Χριστού είναι διεθνής, καθώς αποτελείται απ όσους ανήκουν στη βασιλεία του Θεού έχοντας δεχτεί το Ευαγγέλιο, άσχετα από φύλο, φυλή, χρώμα, έθνος και γλώσσα.\nΑκόμα, η εσχατολογική δόξα του Χριστού θα περιλαμβάνει και τη δοξολογία από όλες τις γλώσσες και την προσκύνηση όλων των πιστών απ όλα τα έθνη, τις ηλικίες, τα φύλα και τις τάξεις.\nΠοιος από μας θα μπορούσε να ισχυριστεί ότι είναι αμόλυντος απ αυτή την αμαρτία;\nΓι αυτό, η πρώτη χριστιανική δράση στο θέμα αυτό είναι η μετάνοια στην προσευχή και τη ζωή μας!


Έτοιμος ο Πάτο - Onsports.gr\nΠαναγιώτης Τζαμπαζλής 08 Μαρτίου 2011, 17:07\nΈτοιμος ο Πάτο\nΟ Βραζιλιάνος επιθετικός της Μίλαν, τόνισε ότι θα αγωνιστεί κανονικά στην αναμέτρηση με την Τότεναμ για το Champions League.\nΟ επιθετικός της Μίλαν, Αλεσάντρε Πάτο, προειδοποίησε την Τότεναμ να μην ξεκινήσει τους πανηγυρισμούς καθώς αυτός και η ομάδα του θα απογοητεύσει τους φίλους των «πετεινών». Επίσης τόνισε ότι ο ίδιος είναι 100% έτοιμος για το παιχνίδι.\n«Είμαι και πάλι σε καλή κατάσταση και θα αγωνιστώ κανονικά. Θα βοηθήσω τους συμπαίκτες μου. Αυτό που έχει σημασία είναι να πάρουμε την πρόκριση, κάτι που δεν αποκλείεται γιατί χρειαζόμαστε ένα μόλις γκολ για να γίνουμε και πάλι το φαβορί», είπε ο Βραζιλιάνος επιθετικός για το παιχνίδι του Λονδίνου.


6 Σημαντικά Πράγματα που ΔΕΝ Πρέπει να Κάνουμε στα Κοινωνικά Δικτύα. - modernmoms\n6 Σημαντικά Πράγματα που ΔΕΝ Πρέπει να Κάνουμε στα Κοινωνικά Δικτύα.\nΣτην σύγχρονη εποχή, η ηλεκτρονική κοινωνικοποίηση έχει δραστικό ρόλο στις καθημερινές μας αλληλεπιδράσεις με τους άλλους. Ο καθένας έχει τους προσωπικούς του λόγους που βγαίνει online και προσπαθεί να επιδείξει κάτι μοναδικό στην διαδικτυακή κοινότητα.\nΈτσι πολλές φορές κάνουμε κάποια λάθη που συχνά δεν τα αντιλαμβανόμαστε. Αν βρείτε το εαυτό σας να κάνει κάποια από αυτά τα λάθη, σταματήστε τις ενέργειές σας και εξετάστε τις προσεκτικά. Καμία από αυτές τις ενέργειες δεν είναι παραγωγικές μακροπρόθεσμα.\nΣας παραθέτουμε 6 συνήθη λάθη που κάνουμε διαδικτυακά στα μέσα κοινωνικής δικτύωσης……\n1. Να παρακολουθείτε πρώην σας\nΌποιος και αν ήταν ο λόγος του χωρισμού σας, αναλογιστείτε και θυμηθείτε τον. Θυμηθείτε πως νιώσατε πριν και μετά το χωρισμό. Υπήρχε κάποιος λόγος που δεν είστε πλέον μαζί. Μην αφήνετε τη περιέργεια σας να σας δικαιολογεί για να τους παρακολουθείτε. Είναι αναποτελεσματικές συνδέσεις με το παρελθόν, που θα σας κάνουν να νιώσετε άσχημα και θα δυσκολευτείτε να προχωρήσετε στη ζωή σας. Δε μπορείτε να αγαπήσετε ένα άτομο, όσο κάποιο άλλο σας απασχολεί.\n2. Να δημιουργήσετε τον ιδανικό εαυτό σας\nΗ ανάγκη μας να κατασκευάσουμε το “τελικό προϊόν” ή τον ιδανικό εαυτό μας είναι δελεαστική. Πρέπει να συνειδητοποιήσετε ότι όχι μόνο δεν σέβεστε τον εαυτό σας και τους στόχους σας, αλλά επιπλέον περιορίζετε το είδος των σχέσεων που θα προσελκύσετε.\nΔεν σέβεστε τον εαυτό σας, όταν δεν είστε ειλικρινής για το ποιος είστε. Όσοι ενδιαφερθούν να συναντήσουν τον ψεύτικο εαυτό σας, στο τέλος θα αναγκαστείτε να χτίσετε ψεύτικες σχέσεις, καθώς παρουσιάζετε ένα μη πραγματικό εαυτό. Αν δεν δείξετε ποτέ τον αληθινό εαυτό σας, δε θα εξελιχθείτε ποτέ.\n3. Συνεχώς απαντάτε αρνητικά ή κάνετε πλάκα\nΚανείς δεν συμπαθεί τον αρνητικό τύπο, που χλευάζει τα πάντα στη ζωή, και το ίδιο ισχύει διαδικτυακά. Η μόνη διαφορά είναι ότι στην πραγματική ζωή θα έχετε αντιδράσεις, και καμία ψηφιακά. Δεν θα δείτε αντιδράσεις σε όσους γίνεστε κακοί ή κάνετε χαβαλέ. Ακόμα και αν αντιδράσουν, δεν θα το εκλάβετε με τον ίδιο τρόπο, όπως αν γινόταν κατά πρόσωπο.\nΟ διαδικτυακός εκφοβισμός και οι υποκατηγορίες του είναι σκληρές και περιττές. Δεν γνωρίζετε τι μπορεί να σημαίνει κάτι για ένα πρόσωπο. Χρησιμοποιήστε τον χρυσό κανόνα σε αυτές τις περιπτώσεις: “Αν δεν έχετε κάτι να πείτε, μην ανοίγετε το στόμα σας.” Υπάρχουν πιο παραγωγικοί τρόποι για να πείτε την αλήθεια ή να κάνετε κριτική.\n4. Να συγκρίνετε τον εαυτό σας\nΟι άνθρωποι συνήθως ψάχνουν να λάβουν προσοχή στη ζωή τους. Αυτά τα άτομα θέλουν να νιώσουν καλύτερα με τον εαυτό τους. Μην αφήσετε τον εαυτό σας να πιαστεί στον ανταγωνισμό του εγωισμού, κάνοντας σύγκριση με τα επιτεύγματα κάποιου άλλου.\n5. Να κάνετε τα κοινωνικά μέσα τη κύρια μέθοδο επικοινωνίας\nΚάντε παρέα με τα άτομα που νοιάζεστε. Συχνά μπορεί τα προγράμματά σας να μη ταιριάζουν, αλλά όταν βλέπεστε από κοντά, είναι το καλύτερο. Μη κοινωνικά άτομα ή με κάποιες πνευματικές διαταραχές, πιθανόν να πέσουν σε αυτή τη παγίδα. Πρέπει να βγείτε έξω και να κοινωνικοποιηθείτε πρόσωπο με πρόσωπο και να ζήσετε τη ζωή.\n6. Να γίνεστε εξαρτημένοι συναισθηματικά\nΓια οποιοδήποτε λόγο χρησιμοποιείτε τα κοινωνικά δίκτυα, μη το αφήσετε να γίνει ο μοναδικός τρόπος παροχής πληροφορίας ή επικοινωνίας. Αν χρησιμοποιείτε το Facebook για να κρατήσετε επαφή με φίλους, τότε να τους καλείτε συχνά. Αν χρησιμοποιείτε το Instagram για να δείχνετε τα ρούχα σας, πάτε σε μια εκδήλωση μόδας ή βγείτε σε ένα πάρκο με φίλους σας.\nΜοιραστείτε αυτές τις συμβουλές με τους φίλους σας.\nΠροηγούμενο άρθρο“Λουκουμάδες” με ένα υλικό-Mamatsita!\nΕπόμενο άρθροΑποζημίωση 72.000.000 δολαρίων επιδικάστηκε σε γυναίκα που προσβλήθηκε από καρκίνο, ύστερα από μακροχρόνια χρήση ταλκ και σαμπουάν της…


Κανέλλα I Cinnamomum Cassia | Βοτανα\nΚανέλα – Cinnamomum Cassia\nΣυντάχθηκε απο τον/την βοτανα στην κατηγορία 26/06/2013 . Δημοσιεύτηκε στις Θεραπευτικές Ιδιότητες\nΗ κανέλα έχει πολλές εφαρμογές στη φαρμακευτική, ένα από τα βότανα που αξίζει να έχουμε μόνιμα στην κουζίνα μας. Οι αντιβακτηριακές, αντιμικροβιακές και αντισηπτικές της ιδιότητες την καθιστούν χρήσιμη σε τραύματα και για την καταπολέμηση της ουλίτιδας. Σε περιπτώσεις κακοσμίας του στόματος και πονόδοντων είναι ευεργετική η πλύση με έγχυμα της δρόγης της.\nΠέραν των ανωτέρω ιδιοτήτων, η κανέλα έχει αντιική, αντιμυκητιακή και αντιπαρασιτική δράση. Είναι αποτελεσματική για την καταπολέμηση βακτηρίων και πολλών ειδών μύκητα.\nΠροστατεύει τον οργανισμό από ιούς και θεωρείται ένα από τα ισχυρότερα και αποτελεσματικότερα φυτικά αντιβιοτικά. Το αιθέριο έλαιο, βοηθάει πολύ στα κρυολογήματα, στη γρίπη,στο πυρετό, σε αναπνευστικά προβλήματα και στο βήχα.\nΕίναι στυπτική με αποτέλεσμα να είναι ιδιαίτερα ευεργετική σε περιπτώσεις προβλημάτων του πεπτικού συστήματος, όπως τυμπανισμό ή διάρροια. Είναι ιδανική για ναυτίες και ανακουφίζει από τους κολικούς. Χρησιμοποιείται για την αντιμετώπιση πονοκεφάλων και για την ενδυνάμωση και χαλάρωση του νευρικού συστήματος, επίσης ανοίγει την όρεξη.\nΗ κανέλα ευεργετεί την καρδιά και ευνοεί την καλή κυκλοφορία του αίματος. Ανακουφίζει από πόνους αρθρίτιδας και ρευματισμούς. Μαλάξεις στις περιοχές όπου υπάρχει πιάσιμο, κράμπα ή ψύξη ανακουφίζουν και επισπεύδουν την ανάρρωση. Χρησιμοποιείται για την αντιμετώπιση της αναιμίας και σε περιπτώσεις αμηνόρροιας , ως εμμηναγωγό. Μια ακόμα ευεργετική δράση της κανέλας είναι η καταπολέμηση της υψηλής πίεσης.\nΤέλος η κανέλα είναι ένα αποτελεσματικότατο μέσο για την καταπολέμηση των ψειρών.\nΣε ψυχολογικό επίπεδο, δρα αποτελεσματικά κατά της κατάθλιψης, του άγχους και του στρες. Σε συσκευή αρωματοθεραπείας, βοηθάει σε περιπτώσεις συναισθηματικής εξάντλησης, δυσκολίας συγκέντρωσης και είναι διεγερτικό. Τονώνει τον οργανισμό, ηρεμεί τα νεύρα και ανεβάζει την διάθεση. Ακόμα το άρωμα της κανέλας θεωρείται αφροδισιακό.\nΗ χρήση της κανέλα ως φάρμακο ή καλλυντικό απαιτεί ιδιαίτερη προσοχή σε περιπτώσεις νεφρικής ανεπάρκειας. Επίσης δεν πρέπει να χρησιμοποιείται από γυναίκες κατά τη διάρκεια της εγκυμοσύνης. Επειδή το αιθέριο έλαιο της κανέλα είναι πολύ δυνατό, απαιτεί προσοχή από άτομα με ευαίσθητο δέρμα. Επίσης δεν πρέπει να το χρησιμοποιούν άτομα που υποφέρουν από κάποια ηπατική νόσο. Τέλος, η χρήση της κανέλας για θεραπευτικούς σκοπούς, πρέπει πάντα να γίνεται με βάση τη συμβουλή και την επίβλεψη ειδικού.\nΕτικέτες:αγχολυτικα βοτανα, αντιβακτηριδιακα βοτανα, αντιβιοτικα βοτανα, αντικαταθλιπτικα βοτανα, αντιμικροβιακα βοτανα, αντιμυκητιακα βοτανα, αντισηπτικα βοτανα, αφροδισιακά βότανα, βοτανα για αναιμια, βοτανα για αρθριτιδα, βότανα για γρίπη, βοτανα για διαρροια, βοτανα για κακοσμια στοματος, βοτανα για κρυολογημα, βοτανα για ναυτια, βοτανα για ουλιτιδα, βοτανα για παρασιτα, βοτανα για πονοδοντο, βοτανα για πυρετο, βοτανα για ρευματικες παθησεις, βοτανα για ψειρες, διεγερτικά βότανα, θεραπευτικά βότανα, κανέλα


134 από 305 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\n0,7 χλμ. από Miller Performing Arts Center\n0,1 χλμ. από Miller Performing Arts Center\n3,3 χλμ. από Miller Performing Arts Center\n0,6 χλμ. από Miller Performing Arts Center\n2,7 χλμ. από Miller Performing Arts Center\n2,6 χλμ. από Miller Performing Arts Center\n2,5 χλμ. από Miller Performing Arts Center\n3,4 χλμ. από Miller Performing Arts Center\n3,5 χλμ. από Miller Performing Arts Center\n6,9 χλμ. από Miller Performing Arts Center\n7,2 χλμ. από Miller Performing Arts Center\n9,5 χλμ. από Miller Performing Arts Center\n9,4 χλμ. από Miller Performing Arts Center\n10,3 χλμ. από Miller Performing Arts Center\n35,4 χλμ. από Miller Performing Arts Center\n35,2 χλμ. από Miller Performing Arts Center\n35,1 χλμ. από Miller Performing Arts Center\n39,3 χλμ. από Miller Performing Arts Center\n38,0 χλμ. από Miller Performing Arts Center\n41,3 χλμ. από Miller Performing Arts Center\n41,7 χλμ. από Miller Performing Arts Center\n41,5 χλμ. από Miller Performing Arts Center\n42,3 χλμ. από Miller Performing Arts Center


Σακουλάκι ζιπ Ζιπ Zipper 23x17 cm | Εφοδιαστική\nΤο σακουλάκι ζιπ zipper είναι κατασκευασμένο από πλαστικό διαφανές υλικό. Το συναντάμε και με άλλες ονομασίες όπως σακουλάκι με φερμουάρ, σακουλάκι ασφαλείας, zip-lock bag. Το ιδιαίτερο χαρακτηριστικό του είναι ότι διαθέτει φερμουάρ για εύκολο, γρήγορο και πρακτικό κλείσιμο και άνοιγμα. Με την ιδιότητα που έχει το σακουλάκι ασφαλείας δηλαδή να ανοιγοκλείνει, το περιεχόμενο του, μπορεί να χρησιμοποιηθεί τμηματικά. Το σακουλάκι με φερμουάρ είναι κατάλληλο για επαφή με τρόφιμα. Το σακουλάκι ζιπ zipper είναι διαφανές προκειμένου ο καταναλωτής να ελέγχει το περιεχόμενο του. Το προϊόν που είναι στη συσκευασία προστατεύεται από τη σκόνη και από τις εξωτερικές συνθήκες. Έχει τρύπα στο επάνω μέρος και μπορεί να κρεμαστεί σε σταντ για καλύτερη προβολή του προϊόντος που περιέχει. Το σακουλάκι με φερμουάρ είναι ιδιαίτερα ανθεκτικό αφού είναι κατασκευασμένο από πλαστικό πάχους 60mic. Μπορεί να χρησιμοποιηθεί παντού ακόμα και στη κουζίνα όπου η νοικοκυρά μπορεί να αποθηκεύσει υγρά και να τα βάλει στην κατάψυξη ή στερεά και να τοποθετήσει στο ντουλάπι. Το διαθέσιμο μέγεθος είναι 17 x 23 (πλάτος x ύψος). Το ύψος είναι το καθαρό.


«Η άμυνα ξεκινά από την επίθεση» - Metrosport.gr\n«Η άμυνα ξεκινά από την επίθεση»\nΗ αντίδραση του Ορέστη Μένκα για το τρίτο σερί παιχνίδι χωρίς να δεχθεί γκολ η εστία του, αλλά και για την εκκίνηση της Δόξας στο Πρωτάθλημα\nΥπόλοιπες ομάδες 13.11.2017 16:40\nΥπάρχουν ουκ ολίγα σημεία αναφοράς από την αναμέτρηση της Δόξας με τον ΑΟΤ. Διατηρήθηκε αφενός το αήττητο, ενώ η Δόξα για ένα ακόμη παιχνίδι, τρίτο σερί, κράτησε ανέπαφη την εστία της. Βέβαια, από την άλλη δεν κέρδισε στο πρώτο «crash test» και μάλιστα στην έδρα της, διότι δεν κατέκτησε την τρίτη σερί της νίκη.\nΤο τελείωμα των φάσεων ήταν ένα ζήτημα για τους «μαυραετούς», οι οποίοι παρεμπιπτόντως αποχώρησαν με παράπονα για τη διαιτησία. «Δεν βγαίνει πάντα ο αλτρουισμός», ήταν το σχόλιο του Λίτσκα στην τελευταία μεγάλη χαμένη ευκαιρία της Δόξας, όταν τροφοδότησε την μπάλα στον Ματσούκα και δεν προχώρησε μόνος του για το γκολ. Πλέον, η ομάδα του Διγκόζη πάει στον Ταύρο για το εκτός έδρας ματς με την Καλλιθέα.\n«Οποιος έβαζε το γκολ»\nΠοια είναι ωστόσο η άποψη ενός εκ των βασικών παικτών της Δόξας; Ο Ορέστης Μένκα τοποθετήθηκε στη «Μ» για την εξέλιξη του ματς κόντρα στους Θεσσαλούς, τα τρία παιχνίδια χωρίς να δεχθεί γκολ και γενικά για τη φετινή προσπάθεια των «μαυραετών» στο Πρωτάθλημα.\n«Είχαμε δύσκολο παιχνίδι, αφού ο ΑΟΤ διαθέτει καλούς παίκτες. Με βάση την εξέλιξη του ματς, στο γκολ θα κρινόταν. Οποιος το έβαζε, θα κέρδιζε. Δεν ήταν εύκολο το παιχνίδι, διότι επαναλαμβάνω ότι είχαμε να αντιμετωπίσουμε ποιοτικό αντίπαλο».\nΠώς εξηγεί το γεγονός ότι η ομάδα του δεν έχει δεχθεί ακόμη γκολ; «Είναι θετικό. Δείχνει ξεκάθαρα ότι η ομάδα είναι συγκεντρωμένη. Κρατάμε πίσω το μηδέν και ταυτόχρονα με συνδυαστικό παιχνίδι προσπαθούμε με κάποια γκολ να κερδίσουμε τα παιχνίδια. Δεν είναι μόνο δικό μου θέμα, αφού αφορά όλη την ομάδα. Εξάλλου, η άμυνα ξεκινά από την επίθεση», υποστηρίζει o 25χρονος τερματοφύλακας.\n«Είδε την προσπάθεια»\nΟ κόσμος βοήθησε για ένα ακόμη ματς. Αποτελεί οδηγό για τη φετινή προσπάθεια. «Είναι νωρίς ακόμη για να βγάλουμε συμπεράσματα. Δεν έχουμε χάσει ακόμη, κι αυτό αναμφίβολα μας δίνει ψυχολογία για τα επόμενα παιχνίδια. Κάθε παιχνίδι, πρέπει να κερδίζουμε. Αυτός είναι ο στόχος», είπε ο Μένκα μέσω της «Μ» και συνέχισε αναφερόμενος στο τι κρατά ο ίδιος από το παιχνίδι με τον ΑΟΤ. «Τη μαχητικότητα και το πάθος. Είναι δύσκολο και ανταγωνιστικό Πρωτάθλημα με αρκετά καλές ομάδες». Οσο για τον κόσμο και χειροκρότημα στο φινάλε του ματς; «Ναι, είναι αλήθεια ότι χειροκρότησε, γιατί είδε την προσπάθεια μας στο γήπεδο. Μπορούμε και καλύτερα, αφού υπάρχουν περιθώρια βελτίωσης», σχολίασε σχετικά και στο τέλος συμπλήρωσε αναφορικά με το ότι είναι εκ των βασικών της ομάδας. «Είμαι χαρούμενος. Συνεχίζουμε τη δουλειά», ήταν τα λόγια του Μένκα.\nΙκανοποίηση για την προσέλευση\nΠαρά την τηλεοπτική κάλυψη, η προσέλευση των φιλάθλων σε ένα ακόμη ματς κρίνεται ικανοποιητική από τους ανθρώπους της ομάδας. Είναι γεγονός ότι στηρίζει τη Δόξα. Βλέποντας και την προσέλευση σε άλλα γήπεδα, αποτελεί ξεκάθαρα ένα από τα συν για τους «μαυραετούς» στη φετινή δύσκολη προσπάθεια τους για την άνοδο στη Super League.\nTAGS: Δόξα Δράμας Football League Τρίκαλα\nLIVE: Δόξα Δράμας - Ηρακλής (9η αγωνιστική Football League)


Η Λετονία ανεξαρτητοποιήθηκε ξανά το 1991 και η UNESCO χαρακτήρισε ως Μνημείο Παγκόσμιας Κληρονομιάς το κέντρο της Ρίγας, με τα εντυπωσιακά κτίρια αρ νουβό. Η Ρίγα άρχισε να υποδέχεται μαζικά τους τουρίστες μετά την εμφάνιση των οικονομικών αεροπορικών ταξιδιών. Οι επισκέπτες μπορούν να εξερευνήσουν άνετα με τα πόδια την παλιά πόλη και τα άφθονα μπαρ και εστιατόρια της Ρίγας. Ένα αποτελεσματικό και σύγχρονο δίκτυο λεωφορείων και τραμ προσφέρει εύκολη μεταφορά στη νέα πόλη.\nΗighlights: Πλατεία του Δημαρχείου, εκκλησία των Αγ. Πέτρου & Παύλου, ναό της Αγ. Άννης, Πανεπιστήμιο της Λιθουανίας,\n1η μέρα | Αναχώρηση για Ρίγα\nΣυγκέντρωση στο αεροδρόμιο και αναχώρηση για την πρωτεύουσα της Λετονίας, τη Ρίγα. Άφιξη στην κουκλίστικη Ρίγα μεταφορά στο ξενοδοχείο & τακτοποίηση στα δωμάτια. Το βράδυ προτείνουμε να δειπνήσετε σε ένα από τα πολυάριθμα εστιατόρια της Παλιάς Πόλης, δοκιμάζοντας παραδοσιακά πελμενί με άγριο σολομό, συνοδευμένα με βότκα.\n2η μέρα | Ρίγα, ξενάγηση\nΠρόγευμα και ξενάγηση στη «Βασίλισσα» της Βαλτικής. Θα ξεκινήσουμε από τη μεγαλοπρεπή πλατεία του Δημαρχείου, όπου ορθώνεται η εκκλησία των Αγ. Πέτρου & Παύλου, η μεγαλύτερη γοτθική εκκλησία της χώρας με το 123 μέτρων καμπαναριό να εντυπωσιάζει τον κάθε επισκέπτη, ατενίζοντας από ψηλά τη θέα της πόλης. Δε θα παραλείψουμε να δούμε το Καθεδρικό ναό της Αγ. Άννης και τους μοναδικούς θησαυρούς της, το παλιότερο & μεγαλύτερο Πανεπιστήμιο της Λιθουανίας καθώς επίσης και την επίσημη κατοικία του Προέδρου. Περνώντας μέσα από αριστοκρατικές γειτονιές θα θαυμάσουμε αριστουργήματα της αρτ νουβό αρχιτεκτονικής, πύργους μεσαιωνικών κτιρίων να ξεπροβάλλουν πάνω από κεραμοσκεπές, καταπράσινα πάρκα και φροντισμένες πλατείες, ανακαλύπτοντας κανείς το γοητευτικό πρόσωπο της σύγχρονης Λετονικής πρωτεύουσας. Απόγευμα ελεύθερο.\n3η μέρα | Ρίγα - (προαιρετική εκδρομή στη Ριβιέρα της Βαλτικής ... τη Γιούρμαλα!)\nΠρόγευμα και ακολουθήσετε προαιρετικά ιδανική απόδραση μέχρι τη λουτρόπολη της Jurmala (Γιούρμαλα), 20 χλμ. δυτικά της Ρίγας. Εδώ περπατήστε στις ωραιότερες αμμώδεις παραλίες της Βαλτικής, θαυμάστε τα ξύλινα σπιτάκια και γιατί όχι δοκιμάστε το spa σε κάποιο από τα πολυτελή ξενοδοχεία. Εναλλακτικά, αφιερώστε χρόνο για να γνωρίσετε καλύτερα τη πολυπρόσωπη Λετονική πρωτεύουσα χτισμένη στις όχθες του ποταμού Νταουγκάβα. Σεργιανίστε έξω από τα τείχη της Παλιάς Πόλης και αναζητήστε τη πολύχρωμη, ολοζώντανη σοβιετικού στυλ υπαίθρια Κεντρική αγορά, όπου θα βρείτε ρούχα, πίνακες, ρώσικες κούκλες καθώς και το διάσημο στη περιοχή κεχριμπάρι σε ποικιλία από σχέδια κοσμήματα. Το βράδυ περιποιηθείτε τον εαυτό σας σε ένα από τα φανταχτερά εστιατόρια ή καφετέριες που διαθέτει άφθονα η Ρίγα.\n4η μέρα | Ρίγα - Επιστροφή\nΠρόγευμα και αποχαιρετούμε την αριστοκρατική πρωτεύουσα της Λετονίας, για τη μεταφορά στο αεροδρόμιο και τη πτήση της επιστροφής.\nOld Town: Μνημείο Πολιτιστικής Κληρονομιάς της ΟΥΝΕΣΚΟ, η μεσαιωνική Παλιά Πόλη της Ρίγα είναι ένας γοητευτικός λαβύρινθος από στενά λιθόστρωτα σοκάκια και όμορφες μικρές πλατείες που σφύζουν από ζωή όλο τον χρόνο. Πάνω από 150 ιστορικά και αρχιτεκτονικά μνημεία συγκεντρώνονται εδώ, από τον 13ο έως τον 19ο αιώνα. Μια βόλτα στην Παλιά Πόλη είναι ένα συναρπαστικό ταξίδι στο χρόνο.\nRiga Cathedral: Αυτός ο πελώριος καθεδρικός ναός με τρούλο δίπλα στην κεντρική πλατεία της Παλιάς Πόλης, χρονολογείται από τον 13ο αιώνα και είναι ο μεγαλύτερος στη Βαλτική. Στο εσωτερικό του δεσπόζει από το 1880 ένα από τα μεγαλύτερα εκκλησιαστικά όργανα στον κόσμο με 6.768 αυλούς.\nΔιεύθυνση: Doma Laukums 1, LV-1050 Riga, www.doms.lv\nSt. Peter’s Church: Ο πανύψηλος γοτθικός ναός του Αγίου Πέτρου (1209) εποπτεύει την πόλη της Ρίγας από τα 123 μέτρα. Το περίφημο μπαρόκ καμπαναριό του προσφέρει την ωραιότερη δημόσια πλατφόρμα για μια ασύγκριτη θέα στην πόλη.\nSkārnu 19, LV-1050 Riga, www.peterbaznica.riga.lv\nMuseum of the Occupation of Latvia 1940-1991: Το Μουσείο Κατοχής της Λετονίας καταγράφει με εκτενή και εντυπωσιακό τρόπο την ιστορία μισού αιώνα καταπίεσης του λετονικού έθνους (1940-1991) από τη ναζιστική και τη σοβιετική κατοχή.\nΔιεύθυνση: Strelnieku laukums 1, LV-1050 Riga, www.okupacijasmuzejs.lv\nFreedom Monument: Σύμβολο του αγώνα των Λετονών για ανεξαρτησία και ελευθερία, το πανύψηλο άγαλμα της χάλκινης Ελευθερίας, δεσπόζει στην περιοχή των πάρκων ανάμεσα στην Παλιά και Νέα πόλη. Χτίστηκε το 1935 χάρη σε δημόσιες δωρεές και έκτοτε αποτελεί τόπο μνήμης και πολιτικών συγκεντρώσεων. Κάθε μία ώρα πραγματοποιείται αλλαγή τιμητικής φρουράς.\nΔιεύθυνση: Brivibas Bulvaris and Raina Bulvaris, LV-1050 Riga\nHouse of the Blackheads: Κτισμένο το 1344 για τις συναντήσεις της συντεχνίας των Μαυροκέφαλων (ανύπαντρων εμπόρων της εποχής), το περίτεχνο αυτό αρχιτεκτονικό διαμάντι γνώρισε πολλές καταστροφές πριν ανακατασκευαστεί το 2001 για τα οκτακοσιοστά γενέθλια της πόλης.\nΔιεύθυνση: Rātslaukums 7, LV-1050 Riga, www.melngalvjunams.lv\nOpen Air Ethnographic Museum: Συναρπαστικό ζωντανό μουσείο που αναπαριστά με απόλυτη αυθεντικότητα τις συνθήκες ζωής τεσσάρων περιοχών της Λετονίας κατά τον 18ο και 19ο αιώνα, με φόντο ένα δασωμένο πάρκο δίπλα στις ακτές της λίμνης Jugla. Η ατμόσφαιρα της εποχής αναβιώνει μέσα από 100 ξύλινες κατασκευές, από αγροικίες και ανεμόμυλους έως εκκλησίες, αλλά και το προσωπικό του πάρκου που ακολουθεί τον ενδυματολογικό κώδικα και την καθημερινότητα των παλιών κατοίκων.\nΔιεύθυνση: Brīvības gatve 440, LV-1024 Riga, www.brivdabasmuzejs.lv\nPilsetas Canals: Γνωστή ως το «Κανάλι της Πόλης», η παλιά αμυντική τάφρος της μεσαιωνικής Ρίγας, στριφογυρίζει σήμερα ανάμεσα σε μια ειδυλλιακή ζώνη πρασίνου και πάρκων που χωρίζουν την Παλιά Πόλη από την Art Nouveau Συνοικία του 19ου αιώνα. Η διαδρομή είναι μια από τις πιο όμορφες βόλτες της πόλης.\nCentrāltirgus iela 5, LV-1050 Riga\nArt Nouveau Museum: Το αρχιτεκτονικό διαμάντι της Ρίγα είναι η Art Nouveau συνοικία της, η μεγαλύτερη και ωραιότερη στην Ευρώπη με τη σφραγίδα της ΟΥΝΕΣΚΟ. Το διαμέρισμα του διάσημου Λετονού αρχιτέκτονα Konstantins Peksens είναι σήμερα ένα εκπληκτικό μουσείο που αναβιώνει με κάθε λεπτομέρεια το στυλ της εποχής με έπιπλα και αντικείμενα που συλλέχθηκαν αποκλειστικά από την εποχή της ακμής του art nouveau, τον 19ο αιώνα.\nΔιεύθυνση: Alberta Iela 12, LV-1010 Riga, www.art-nouveau.riga.lv\nMuseum of the History of Riga & Navigation: Το παλαιότερο μουσείο (1773) της πόλης παρουσιάζει την πολυτάραχη ιστορία της Ρίγα από τους αρχαίους χρόνους έως σήμερα, με ιδιαίτερη έμφαση στην εποχή της μεγάλης ναυτικής ακμής της ως κέντρο του εμπορίου και της ναυσιπλοϊας.\nΔιεύθυνση: Palasta iela 4, www.rigamuz.lv\nΗ κουκλίστικη, πολυπρόσωπη πρωτεύουσα της Λετονίας αποτελεί ιδανικό προορισμό για long weekend. Στις όχθες του ποταμού Νταουγκάβα, περιτοιχισμένη από πανύψηλα τείχη, η Παλιά Πόλη έχει ανακηρυχθεί Μνημείο Παγκόσμιας Πολιτιστικής Κληρονομιάς της UNESCO. Ρίγα απο θεσσαλονίκη\nΤουριστικός οδηγός Ρίγας\nMazi Travel & Events. \_ Κατηγορίες \_ Εκδρομές με γκρουπ \_ Ανατ. Ευρώπη Βαλτικές \_ Εκδρομή στην Ρίγα | 4ημ.


Roland Garros: Μαγική εμφάνιση από τον Τσιτσιπά, πέρασε στους «4», 3-0... καθάρισε τον Μεντβέντεφ (βίντεο) | ΕΙΔΗΣΕΙΣ\n09/06 / 2021 07:10\nΟ Ντανίλ Μεντβέντεφ αποθέωσε τον Στέφανο Τσιτσιπά και τόνισε μετά το ματς ότι έπρεπε ο ίδιος να αλλάξει τακτική, εξαιτίας του εξαιρετικού τένις του αντιπάλου, ενώ εξήγησε και το under σερβίς που δοκίμασε στον τελευταίο πόντο του αγώνα.\n«Ξαφνιάστηκα από το επίπεδο τένις του Στέφανου στο πρώτο σετ. Δεν περίμενα τόσο μεγάλο παιχνίδι από την πλευρά του. Έπαιξα με τους Μπούμπλικ, Γκαρίν και Πολ που παίζουν πολύ καλά στην baseline και πίστευα ότι ήμουν καλύτερος στα μεγάλα rallies, οπότε νόμιζα ότι θα μπορούσα να κάνω το ίδιο και σήμερα. Όπως αποδείχθηκε ήταν λάθος και έπρεπε να αλλάξω τακτική.\nΌποτε χάνεις σε ένα τουρνουά είναι απογοήτευση. Αλλά πριν έρθω εδώ, αν μου έλεγε κάποιος ότι θα έφτανα στα προημιτελικά για να χάσω από τον Τσιτσιπά μετά από σκληρή μάχη, θα υπέγραφα γι’ αυτό. Δεν θα πω ψέματα, θα υπέγραφα ειλικρινά αν σκεφτεί κανείς ότι μέχρι φέτος είχα ρεκόρ 0-4 εδώ. Οπότε πιστεύω πως έκανα ένα σπουδαίο τουρνουά και πάλεψα το παιχνίδι αυτό μέχρι τον τελευταίο πόντο», υπογράμμισε χαρακτηριστικά ο Ρώσος τενίστας.\nΓια το σερβίς στον τελευταίο πόντο υπογράμμισε: «Το σκεφτόμουν σε όλη την διάρκεια του ματς ότι στον πιο σημαντικό πόντο θα μπορούσα να το κάνω γιατί κατά την άποψή μου, ήταν πολύ πίσω, βαθιά, στο κορτ και αυτό μπορεί να βοηθήσει ένα τέτοιο σερβίς να λειτουργήσει. Δεν είδα ότι είχα νωρίτερα την ευκαιρία και ήθελα να το δοκιμάσω. Ήταν μια καλή στιγμή για να τον αιφνιδιάσω».\nΤελευταία τροποποίηση στις 09/06/2021 - 12:11


Γιατί ο Αλέξης Τσίπρας πήγε στο Ζάππειο; Όλο το παρασκήνιο της απόφασης του\nΤελ. ενημ.: 08.05.2019, 10:46\nΡωμανός: 15 χρόνια γινόταν προσπάθεια να υπογραφεί μια συμφωνία μεταξύ Ελλάδας – Αιγύπτου\nΚυψέλη: 49χρονος κατηγορείται ότι επιχείρησε να βιάσει 11χρονη -Συνελήφθη και οδηγήθηκε στον εισαγγελέα\nΤι «έσπρωξε» τον Έλληνα πρωθυπουργό να γράψει ιστορία με τα... δικά του Ζάππεια;\nΗ απόφαση Τσίπρα να μεταβεί στο Ζάππειο και να εξαγγείλει την 13η σύνταξη και την επαναφορά του ΦΠΑ στο 13% φαίνεται πως ελήφθη στη διάρκεια της πεντάωρης σύσκεψης που είχε το Σάββατο το μεσημέρι με το οικονομικό του επιτελείο στο Μαξίμου πριν από την ορκωμοσία του Θ. Θεοχαρόπουλου. Δεν είχε όμως οριστικοποιηθεί γι΄ αυτό και ο πρωθυπουργός έφυγε την επομένη για περιοδείες. Το μόνο που είχαν συνεννοηθεί με τους τροϊκανούς - κι αυτό στο περίπου- ήταν η ρύθμιση των 120 δόσεων για οφειλές σε Δημόσιο, Ταμεία και ΟΤΑ την οποία παρουσίασαν την Κυριακή το απόγευμα στο υπ. Οικονομικών οι Ευκλ. Τσακαλώτος, Έφη Αχτσιόγλου και Αλ. Χαρίτσης.\nΟ Τσίπρας ετοιμάζει νέες φιέστες με γραβάτα σε Πνύκα και Καστελόριζο\nΑυτοσχεδίασε χτες ο Τσίπρας - Χωρίς «συμφωνία» με τους θεσμούς τα προεκλογικά δώρα\nΟ Τσίπρας ανοίγει τα ταμεία για να κάνει εκλογές\nΜάλιστα στη διάρκεια της συνέντευξης ο Ευκλ. Τσακαλώτος συνέστησε στον Κυρ. Μητσοτάκη να μην καταθέσει τώρα πρόταση μομφής σε βάρος του αν. υπουργού Υγείας, προκειμένου η Βουλή να μπορεί να συζητήσει εκτενώς το νομοσχέδιο για τις 120 δόσεις, τις συντάξεις χηρείας, τη λύση της «ομηρείας» των 80.000 υπό συνταξιοδότηση οφειλετών κτλ, ώστε να πληροφορηθούν καλύτερα οι πολίτες για τις πραγματικές ευεργετικές διατάξεις. Δηλαδή πρόθεση της κυβέρνησης δεν ήταν να δημοσιοποιήσει σε αυτή τη φάση την 13η σύνταξη αλλά την επόμενη εβδομάδα.\nΠαρά ταύτα, το βράδυ της Δευτέρας κι ενώ η κοτερολογία είχε φουντώσει για τα καλά, το Μαξίμου κρίνει τελικώς σκόπιμο να μιλήσει ο κ. Τσίπρας την Τρίτη γι΄ αυτό και ματαίωσε τελευταία στιγμή την περιοδεία του στα Γιάννενα. Τα όσα φημολογούνταν ότι θα πει περαιτέρω για μειώσεις φόρων και ΕΝΦΙΑ από φέτος, δεν είχαν καμία σχέση με την πραγματικότητα. Στη δίωρη σύσκεψη χθες το μεσημέρι στο Μαξίμου στην οποία συμμετείχαν οι κ. Τσακαλώτος και Αχτσιόγλου, υπήρξαν συνεχείς επαφές σε ανώτατο επίπεδο με τους «θεσμούς» προκειμένου να τους επιτραπεί να ανακοινώσουν το κάτι παραπάνω, αλλά η από ‘κει πλευρά ήταν ανένδοτη.\nΤούτων δοθέντων, στις 2.30 χθες το μεσημέρι ανακοινώθηκε η φιέστα του Ζαππείου και μάλιστα υπό μορφή συνέντευξης τύπου κατά την οποία τηρήθηκε…σειρά προτεραιότητας. Κατανοητή μεν αλλά όχι και αποδεκτή. Αναμφίβολα η μείωση του ΦΠΑ τον οποίο οι ΣΥΡΙΖΑ - ΑΝΕΛ είχαν αυξήσει στο 23% μόλις ανέλαβαν την εξουσία το 2015, είναι σημαντική αν και ήλθε με καθυστέρηση 4 ετών. Αναμφίβολα η επαναφορά της 13ης σύνταξης έστω και λειψής, αποτελεί διέξοδο για εκατοντάδες χιλιάδες απόμαχους της ζωής. Παρά ταύτα, τόσο ο κ. Τσίπρας όσο και η κ. Αχτσιόγλου απλώς … ψέλλισαν …πλαγίως ότι καταργείται ο «μποναμάς» των 800 ευρώ που έδινε κάθε Χριστούγεννα η κυβέρνηση. Δηλαδή οι συνταξιούχοι θα παίρνουν κάπου 500-700 ευρώ την περίοδο του Πάσχα αλλά τα Χριστούγεννα γιοκ. Μία η άλλη, με τη διαφορά ότι ο μποναμάς ήταν έκτακτος και η σύνταξη θα είναι μόνιμη.\nΌσον αφορά στα διαδικαστικά, το χρήμα θα μπει στους λογαριασμούς των συνταξιούχων κυριολεκτικά λίγα εικοσιτετράωρα πριν τις εκλογές, πράξη που συνιστά «εξαγορά συνειδήσεων» όπως θα καταγγείλει η αντιπολίτευση αυτές τις μέρες στη Βουλή. Κι αν ο χαρακτηρισμός ακούγεται βαρύς, αξίζει να θυμηθεί κανείς ότι προ μηνός περίπου (το μεσημέρι του Σαββάτου 30 Μαρτίου) ο κ. Τσίπρας είχε δεχθεί τους εκπροσώπους των συνταξιουχικών οργανώσεων στο Μαξίμου αλλά δεν τους είχε πει τότε για δώρο Πάσχα ή 13η σύνταξη. Αντίθετα, τους έλεγε ότι «ο δημοσιονομικός χώρος δεν το επιτρέπει στην παρούσα φάση» και κάτι τέτοια. Αυτός ο … χώρος τελικά αποδεικνύεται ενίοτε ευρύς.


…αλλά και τι πρόγραμμα άσκησης ακολουθεί.\nH Josephine Skriver ανήκει στα «αγγελάκια» της Victoria’s Secret, ενώ παράλληλα διατηρεί ένα fitness λογαριασμό στο Instagram μαζί με τη συνάδελφο της, Jasmine Tookes. Τώρα, μαθαίνουμε τη διατροφή του supermodel αλλά και την άσκηση που ακολουθεί. Όχι, δεν λιμοκτονεί. Όχι, δεν πηγαίνει γυμναστήριο 5 φορές την εβδομάδα.\nΑναρτήθηκε από angelina zt στις 1:57 μ.μ.\nΑναρτήθηκε από angelina zt στις 3:33 π.μ.\nΟι άνθρωποι έχουν χρησιμοποιήσει το μέλι και την κανέλα για αιώνες. Αυτά τα προϊόντα είναι δημοφιλή στην Αγιουρβέδα και την παραδοσιακή κινεζική ιατρική. Το μέλι δεν λήγει ποτέ και η κανέλα ήταν τόσο πολύτιμη χίλια χρόνια πριν, που μόνο ένας αυτοκράτορας θα μπορούσε να την πάρει ως δώρο.\nΣε τι αναλογία να τρως πρωτεΐνη, υδατάνθρακες και λιπαρά\nΤα ποσοστά των υδατανθρακών, της πρωτεΐνης και των λιπαρών σε σχέση με τις συνολικές σου θερμίδες κάθε μέρα. Αν το τηρείς, διαχειρίζεσαι καλύτερα το αίσθημα πείνας και κορεσμού και διατηρείς υπό έλεγχο το κοιλιακό λίπος και το βάρος σου.\nΑναρτήθηκε από angelina zt στις 6:05 π.μ.\n1) το δημοφιλέστερο πρωινό στον κόσμο\nΑναρτήθηκε από angelina zt στις 7:06 π.μ.\nΜαγικές συμβουλές για να χάσετε κιλά πριν τις γιορτές\n- Να τρώτε μόνο όταν πεινάτε.\n- Εάν καταναλώνετε μεγάλη ποσότητα φαγητού σε ένα από τα γεύματα της ημέρα, καλό είναι να φάτε πολύ λίγο στο επόμενο γεύμα.\n- Βρείτε λίγο χρόνο για γυμναστική.\nΑναρτήθηκε από angelina zt στις 6:44 π.μ.\nΒίντεο: Super συνταγή για μάφιν μπανάνα σοκολάτα ΧΩΡΙΣ ΑΛΕΥΡΙ, ΧΩΡΙΣ ΖΑΧΑΡΗ!\nΦτιάξε νόστιμα μάφιν μπανάνας με σοκολάτα και απόλαυσέ τα χωρίς ενοχές.\nΜια σούπερ απλή συνταγή για μάφιν μπανάνας με σοκολάτα, που δεν χρειάζεται να λερώσεις πολλά μπολ για να την πραγματοποιήσεις.\nΑναρτήθηκε από angelina zt στις 8:26 π.μ.\nΑναρτήθηκε από angelina zt στις 5:02 π.μ.\nΚΑΨΙΜΟ ΛΙΠΟΥΣ: 10 TIPS ΑΠΟ ΕΝΑΝ PERSONAL TRAINER\nΤο αδυνάτισμα και, συγκεκριμένα, η απώλεια λίπους είναι το #1 ζητούμενο στις αίθουσες των γυμναστηρίων και το δημοφιλέστερο θέμα σε άρθρα fitness.\n«Η έννοια της καύσης λίπους έχει πολλές ερμηνείες .Να ξεκαθαρίσουμε ότι δεν σημαίνει απαραίτητα και μείωση βάρους. Ένας άνθρωπος μπορεί απλά μέσω της γυμναστικής να αλλάξει τη σωματική του σύσταση αλλάζοντας τις αναλογίες μυών και λίπους - αυξάνοντας τους πρώτους και μειώνοντας το δεύτερο» λέει ο Πάνος Μπαλατσινός, επαγγελματίας στον χώρο του fitness εδώ και χρόνια και Managing Director των Base Training & Cross Training Clubs.\nΑναρτήθηκε από angelina zt στις 5:23 π.μ.\nΠΩΣ ΔΕΝ ΘΑ ΠΑΡΕΙΣ ΚΙΛΑ ΑΥΤΟ ΤΟ ΚΑΛΟΚΑΙΡΙ: ΜΥΣΤΙΚΑ ΑΠΟ ΕΝΑΝ ΔΙΑΙΤΟΛΟΓΟ\nΤο καλοκαίρι είναι εδώ και η αλήθεια είναι ότι οι διακοπές και η γενικότερη χαλαρότητα της εποχής δεν ενδείκνυνται για αυστηρές δίαιτες, είναι όμως η περίοδος που εύκολα μπορούμε να ξεφύγουμε από το συνηθισμένο διατροφικό μας πρόγραμμα.\nΖητήσαμε από τον Κλινικό Διαιτολόγο Διατροφολόγο Νίκο Καφετζόπουλο να μας δώσει μερικές διατροφικές συμβουλές ειδικά για την καλοκαιρινή περίοδο.\n«Η αλήθεια είναι πως το καλοκαίρι αυξάνονται οι διατροφικές προκλήσεις. Συνήθεις ύποπτοι το αλκοόλ, τα παγωτά, αλλά και οι πιο συχνές επισκέψεις σε εστιατόρια. Επιπλέον, στις διακοπές η επιλογή φαγητού είναι τελείως διαφορετική από ό,τι στην καθημερινότητά μας, κάτι που μπορεί να έχει εύκολα συνέπειες στη ζυγαριά μας» λέει, εξηγώντας μας ποια είναι όσα πρέπει να προσέξουμε.\nΑναρτήθηκε από angelina zt στις 1:13 μ.μ.\nΦτιάξ΄ το εύκολα: Το σούπερ κοκτέιλ που ξεμπλοκάρει το μεταβολισμό σου\nΜπορείς να το φτιάξεις πανεύκολα στο σπίτι και να έχεις θεαματικότατα αποτελέσματα μέσα σε λίγες ημέρες.\nΚάποιες φορές ενώ κάνουμε δίαιτα η ζυγαριά κολλάει και δεν χάνουμε κιλά. Δεν φταίει η ζυγαριά αλλά ο μπλοκαρισμένος μεταβολισμός μας. Η βοήθεια έρχεται από το εξωτερικό με ένα κοκτέιλ που υπόσχεται ότι θα μας βοηθήσει όχι μόνο να ενεργοποιήσουμε τον μεταβολισμό μας αλλά και να κάψουμε λίπος. Συνδυάστε τον χυμό με δίαιτα και γυμναστική και θα έχετε σε σύντομο χρονικό διάστημα το επιθυμητό αποτέλεσμα. Η παρασκευή του χυμού είναι πολύ απλή και μπορείτε να τον καταναλώσετε οποιαδήποτε στιγμή της ημέρας.\nΑναρτήθηκε από angelina zt στις 4:41 π.μ.\nΡούλα Κορομηλά: Αυτό είναι το πρωινό που τρώει και έχασε δέκα κιλά σε έναν μήνα\nΑποκάλυψε το μυστικό της. Την ώρα που όλοι αναρωτιούνται πςω καταφέρνει και διατηρεί τη σιλουέτα της η Ρούλα Κορομηλά θέλησε να λύσει όλες τις απορίες. Η παρουσιάστρια του «Bravo Ρούλα» αποκάλυψε το πρωινό που τρώει με το οποίο κατάφερε να χάσει δέκα ολόκληρα κιλά σε έναν μήνα.\nΑναρτήθηκε από angelina zt στις 12:09 μ.μ.\nΑναρτήθηκε από angelina zt στις 5:24 π.μ.\nΧάστε εύκολα κιλά με ένα νηστίσιμο μενού\nΣμιλεύστε το σώμα των ονείρων σας και ωφελήστε την υγεία σας ακολουθώντας αυτό το απολαυστικό πρόγραμμα διατροφής που βασίζεται σε φυτικές τροφές και θαλασσινά.\nΑνεξάρτητα από τα θρησκευτικά πιστεύω σας, η νηστεία της Σαρακοστής, η οποία επιβάλλει αποχή από τις ζωικές τροφές (εκτός των θαλασσινών) και επικεντρώνεται στην κατανάλωση φυτικών προϊόντων, μπορεί να προσφέρει πολλαπλά οφέλη στην υγεία και τη σιλουέτα σας.\n«Μελέτες δείχνουν ότι τα άτομα που νηστεύουν εμφανίζουν καλό λιπιδαιμικό προφίλ, προστατεύονται από χρόνια νοσήματα, όπως τα καρδιαγγειακά, παρουσιάζουν καλύτερη λειτουργία του πεπτικού συστήματος και εμφανίζουν μικρότερα ποσοστά κατάθλιψης» εξηγεί η Αστερία Σταματάκη (www.astamataki.gr), διαιτολόγος-διατροφολόγος, ΜSc στην κλινική διατροφή.\nΩστόσο για να εκμεταλλευτείτε στο μέγιστο βαθμό τα οφέλη της νηστείας, η ειδικός δίνει τις παρακάτω συμβουλές:\nΑναρτήθηκε από angelina zt στις 7:49 π.μ.\n«Μεγάλωσα στην παγωμένη Ρωσία, όπου τρώγαμε μόνο καυτές σούπες. Κάθε πρωί φτιάχνω μια με σπαράγγια, σπανάκι και κινόα. Είναι αποτοξινωτική και βοηθά στην πέψη. Διαφορετικά πίνω τσάι με λίγες σταγόνες λεμόνι και φύλλα μέντας».\n«Για γερό ανοσοποιητικό τρώω φρέσκο τζίντζερ».\nΑντί για ζάχαρη, προσθέτει στα smoothies της ρόδι.\nΧρησιμοποιεί μόνο λάδι καρύδας στη διατροφή της τόσο σε μαγειρευτά όσο και σε σαλάτες.\nΗ σταρ του μόντελινγκ είναι χορτοφάγος, γι' αυτό και χρησιμοποιεί καθημερινά σκόνη πρωτεΐνης στα πιάτα της. Έτσι διατηρεί την ενέργειά της στα ύψη. Η πρωτεΐνη όχι μόνο ρυθμίζει τους γλυκαιμικούς δείκτες περιορίζοντας το αίσθημα της πείνας, αλλά βελτιώνει επίσης τη λειτουργία του εγκεφάλου, και δυναμώνει τα μαλλιά και τα νύχια.\nΑναρτήθηκε από angelina zt στις 3:28 μ.μ.\nΔίαιτα express: χάστε 4-8 κιλά σε χρόνο ρεκόρ\nΘέλετε να χάσετε 4, 6 ή 8 κιλά μέσα σε 2 μήνες; Διαλέξτε το διαιτολόγιο που ταιριάζει στις δικές σας ανάγκες.\n1. Διαιτολόγιο 1.200 θερμίδων: χάνετε 8 κιλά σε 2 μήνες\nΑναρτήθηκε από angelina zt στις 2:17 μ.μ.\nΤα πάντα… ρει\nΟι δύο επιστήμονες επιστρατεύουν τις πιο πρόσφατες έρευνες από τον κλάδο της γενετικής και της βιολογίας για να στηρίξουν τη θεωρία τους καταλήγοντας στο συμπέρασμα ότι τα γονίδια δεν είναι κάτι στατικό, όπως νομίζαμε. Αντίθετα είναι εξαιρετικά... ρευστά και αντιδρούν με διαφορετικό τρόπο ανάλογα με το τι σκεφτόμαστε, τι κάνουμε, τι τρώμε. Αλλάζοντας, δηλαδή, τον τρόπο ζωής μας μπορούμε να μεταβάλουμε και τη γονιδιακή μας δραστηριότητα και να πετύχουμε όλα όσα ονειρευόμαστε: από άψογη σιλουέτα μέχρι ανέμελη διάθεση.\nΤι τρώνε οι διατροφολόγοι το πρωί; 5 ειδικοί μοιράζονται μαζί μας το πρωινό τους\nΜας τονίζουν ότι το πρωινό είναι το σημαντικότερο γεύμα της ημέρας, αλλά τι επιλέγουν οι ίδιοι οι διατροφολόγοι για το πρωινό τους γεύμα; Ζητήσαμε από πέντε διατροφολόγους να μας πουν τι περιλαμβάνει το δικό τους πρωινό γεύμα συνήθως, αλλά και τον λόγο που το γεύμα αυτό δεν πρέπει να παραλείπεται ποτέ.\nΠολυάριθμες μελέτες έχουν αναδείξει την σημασία της κατανάλωσης πρωινού γεύματος κι αυτό θέλω να το περάσω και στα παιδιά μου. Έτσι, θυσιάζουμε 10 λεπτά ύπνου, ώστε όλοι μαζί οικογενειακώς να καθόμαστε στο τραπέζι. Η συγκέντρωση όλης της οικογένειας και η μείωση της πιθανότητας να προσληφθούν στο υπόλοιπο της μέρας τρόφιμα μη ελεγχόμενα και συνήθως υψηλής θερμιδικής η αξίας και χαμηλής θρεπτικής, για παράδειγμα στο κυλικείο για τα παιδιά, αποτελούν τα βασικό πλαίσιο που το γεύμα αυτό έχει ουσιαστική σημασία στη διαιτολόγιο της οικογένειας μου. Προσπαθούμε στο πρωινό μας γεύμα να διατηρούμε την ισορροπία πρωτεϊνών – υδατανθράκων-λιπαρών και παράλληλα να προσλαμβάνουμε βιταμίνες, ιχνοστοιχεία και διαιτητικές ίνες, απαραίτητα στοιχεία για τις ανάγκες όχι μόνο τις δικές μας, αλλά και των παιδιών. Φυσικά, σε καθημερινή βάση προσπαθούμε το γεύμα μας να ετοιμάζεται σχετικά γρήγορα και φυσικά να είναι γευστικό.\nΈνα από τα συνηθισμένα μας περιλαμβάνει 2 φ. ψωμί με δίκοκο σιτάρι με μαργαρίνη και σπιτική μαρμελάδα, 1 ποτήρι φυσικό χυμό. Γιαούρτι 2% λιπαρά με κορινθιακή σταφίδα, κουκουνάρι και ηλιόσπορους.\nΤο πρωινό γεύμα είναι το πρώτο γεύμα της ημέρας μετά την πολύωρη νηστεία λόγω ύπνου. Είναι πολύ σημαντικό γιατί μας ξυπνάει και μας γεμίζει ενέργεια και απολύτως απαραίτητο για την ρύθμιση της όρεξης καθ΄όλη την διάρκεια της ημέρας. Πάντα με το που ξυπνάω πίνω ένα ποτήρι νερό για ενυδάτωση και την καλή λειτουργία του γαστρεντερικού συστήματος. Τις καθημερινές, λόγω περιόρισμένου χρόνου, δεν προλαβαίνω να απολαύσω το πρωινό μου και οι επιλογές μου στηρίζονται πολύ στην ταχύτητα και την ευκολία. Θα προτιμήσω δύο φρυγανιές ολικής άλεσης με ένα βρασμένο αυγό - πάντα έχω έτοιμα βρασμένα αυγά από την προηγούμενη νύχτα- και μια μπανάνα ή μία φέτα ψωμί του τοστ ολικής άλεσης με ανθότυρο και 1 κουταλάκι του γλυκού μέλι και ένα ποτήρι με χυμό από ένα πορτοκάλι. Όταν έχω περισσότερο χρόνο χτυπάω στο μπλέντερ μία μπάνανα, ένα μήλο, τον χυμό από δύο πορτοκάλια και μισό κεσεδάκι στραγγιστό γιαούρτι , κάτι που βρίσκω ιδιαίτερα χορταστικό και νόστιμο! Σάββατο και Κυριακή επιλέγω παραδοσιακό γιαούρτι στο οποίο προσθέτω δύο κουταλιές της σούπας βρώμη, μια χουφτίτσα αμύγδαλα, ένα μήλο κομμένο σε μικρά κομματάκια και κανέλλα και θα προτίμησω ένα ρόφημα με τσάι του βουνού και μέντας με 1 κουταλάκι του γλυκού μέλι.\nΜετά από τη βραδινή «νηστεία», ο οργανισμός έχει την ανάγκη να αναπληρώσει τα θρεπτικά συστατικά ώστε να ανακτήσει την ενέργεια που χρειάζεται για να ανταπεξέλθει επαρκώς στις απαιτήσεις της ημέρας. Αυτή ακριβώς είναι και η ετυμολογία της αγγλικής λέξης breakfast η οποία έχει ως συνθετικά τις λέξεις break (σπάω) και fast (νηστεία)! Επίσης, πολλές μελέτες, έχουν δείξει πως η κατανάλωση πρωινού γεύματος συμβάλλει στη μακροπρόθεσμη διατήρηση ή απώλεια σωματικού βάρους, καθώς περιορίζει το αίσθημα της πείνας κατά τη διάρκεια της ημέρας.\nΑναρτήθηκε από angelina zt στις 5:41 π.μ.\n“Η μόνη διαφορά μεταξύ του πιστολιού και του φαγητού, είναι η ταχύτητα της μεθόδου που κάποιος επιλέγει να πεθάνει” Ζεν Σοφία\nΠώς να χάσεις τα περιττά κιλά: Συμβουλές από την Δούκισσα Νομικού και την Μαίρη Συνατσάκη\nΗ Δούκισσα Νομικού και η Μαίρη Συνατσάκη μοιράζονται τα μικρά μυστικά διατροφής και άσκησης που ακολουθούν όταν θέλουν να χάσουν βάρος έπειτα από μια περίοδο απενοχοποίησης των γευστικών απολάυσεων.\nΑναρτήθηκε από angelina zt στις 7:45 π.μ.\nΔίαιτα: Χάστε 5 κιλά σε χρόνο μηδέν – Αναλυτικό πρόγραμμα!\nΑν επιθυμείτε να χάσετε μέχρι 5 κιλά σε σύντομο διάστημα, η διατροφολόγος Χριστίνα Μπαλαμώτη προτείνει να ακολουθήσετε μια δίαιτα που δεν στερείται πρωτεϊνών και υδατανθράκων. Αντίθετα θεωρείται ισορροπημένη, δεν απαιτεί στερήσεις, ούτε βάζει σε δοκιμασία την υγεία σας. Το μενού είναι το εξής:\nΑναρτήθηκε από angelina zt στις 7:40 π.μ.\nΑναρτήθηκε από angelina zt στις 3:01 μ.μ.\nΑυτή η ορμόνη είναι ο λόγος που δεν μπορείς να χάσεις βάρος\nΜάθε πώς μπορείς να το διορθώσεις αυτό.\nΑν συνεχίζεις να προσπαθείς να χάσεις βάρος και καμιά αλλαγή στη διατροφή ή την άσκησή σου δεν φέρνει ορατά αποτελέσματα, τότε η ορμόνη λεπτίνη μπορεί να είναι ο λόγος που συμβαίνει αυτό.\nΑυτή η ορμόνη εκκρίνεται από τα κύτταρά σου και ο κύριος ρόλος της είναι να ισορροπεί τα επίπεδα βάρους και ενέργειας στο σώμα σου.\nΗ λεπτίνη το κάνει αυτό με δύο τρόπους: ο πρώτος είναι στέλνοντας σήματα στον εγκέφαλο όταν πρέπει να σταματήσεις να τρως, και ο άλλος διεγείροντας το λιπώδη ιστό για να καταναλώσει ενέργεια.\nΑναρτήθηκε από angelina zt στις 3:34 μ.μ.\nΜια νέα δίαιτα ισχυρίζεται πως ξέρει το μυστικό για την απώλεια βάρους και μας παροτρύνει να "χτυπάμε κάρτα" στα γεύματα μας.\nΑναρτήθηκε από angelina zt στις 9:33 π.μ.


GELL, Sir William. The Geography and Antiquities of Ithaca, Λονδίνο, Longman, Hurst, Rees and Orme, 1807. - ME TO BΛΕΜΜΑ ΤΩΝ ΠΕΡΙΗΓΗΤΩΝ - Τόποι - Μνημεία - Άνθρωποι - Νοτιοανατολική Ευρώπη - Ανατολική Μεσόγειος - Ελλάδα - Μικρά Ασία - Νότιος Ιταλία, 15ος - 20ός αιώνας\nGELL, Sir William. The Geography and Antiquities of Ithaca, Λονδίνο, Longman, Hurst, Rees and Orme, 1807.\nΟ Άγγλος αρχαιολόγος, τοπογράφος και χαρτογράφος, απόφοιτος του Kαίμπριτζ, William Gell (1777-1836), συγκαταλέγεται στους σημαντικούς μελετητές του ελληνικού χώρου. Περιηγήθηκε την Iθάκη (1801 και 1806), την Τρωάδα (1801), τα Επτάνησα (1803), την Πελοπόννησο, τον Aργοσαρωνικό, τη Στερεά Ελλάδα και τη Θεσσαλία (1805). Tο 1812 επισκέφθηκε για τελευταία φορά την ελληνική Ανατολή, συμμετέχοντας σε αποστολή της Εταιρείας των Dilettanti. Ταξίδεψε επίσης σε διάφορες περιοχές της Ιταλίας, όπου και απεβίωσε.\nΙδιαίτερα παραγωγικός, φιλοτέχνησε περίπου 800 σχέδια, δημοσίευσε πολλά έργα και ασχολήθηκε κυρίως με το ζήτημα της ταύτισης των τοπωνυμίων όπως καταγράφονται στα έπη του Ομήρου. Tα συμπεράσματά του, αυθαίρετα και αφελή πολλές φορές παρά την εμπεριστατωμένη έρευνα και τις τεκμηριώσεις του, σχολιάστηκαν από τους ομόδρομούς του περιηγητές. Οι προσωπικότητες των W.M. Leake, Ed. Dodwell και Λόρδου Βύρωνα επισκίασαν τελικά τον Gell, που ενώ υπήρξε ειλικρινής φιλέλληνας δεν δίστασε να ασκήσει αυστηρή κριτική στους Έλληνες την εύθραυστη ώρα του Αγώνα (1823).\nΤον Απρίλιο του 1806 ο Gell ταξίδεψε από τον Μοριά στην Ιθάκη συντροφιά με τον Η. Raikes και τον γνωστό αρχαιoλόγο Ed. Dodwell. Περιηγήθηκαν το Βαθύ και όλη σχεδόν την ενδοχώρα, προς τον Αετό, το Σαρακήνικο, το Κιόνι, τον Μαραθιά, τον Νέριτο, τα μοναστήρια του Αρχαγγέλου και της Παναγιάς των Καθαρών κ.α., αναζητώντας κατάλοιπα της ομηρικής εποχής. Ο Gell παρακολουθεί και περιγράφει εορτές και έθιμα, όπως του Πάσχα (που συναντούμε ακόμα στα Ιόνια νησιά), και εντυπωσιάζεται από τους τοπικούς χορούς, τους οποίους συγκρίνει με τους αρχαίους ελληνικούς, ενώ δίνει πληροφορίες για το εμπόριο και τον πληθυσμό της νήσου. Στα σχέδιά του αποδίδονται πιστά: οι τοποθεσίες αλλά και η θάμπωση του ιδίου από τη μεσογειακή άνοιξη καθώς και η ιστορική «πυκνότητα» του ελληνικού τοπίου.\nΘέα από τη μονή των Καθαρών.\nΣελίδα τίτλου: Νομίσματα της Ιθάκης.\nΧάρτης της Ιθάκης, 1806.\nΤοπίο στην Ιθάκη με τη "Σχολή του Ομήρου".\nΟ Βράχος Κόραξ και η Πηγή της Αρέθουσας στην Ιθάκη.\nΘέα από τη μονή του Αρχαγγέλου.\nΧάρτης του υψώματος Αητός με κάτοψη του παλατιού του Οδυσσέα.\nΤμήματα αρχαίων τειχών στην τοποθεσία Αητός.\nΤοπίο κοντά στην τοποθεσία Λεύκη.\nΆποψη από την κορυφή του όρους Αητός.\nΆποψη από το ύψωμα Μαυρωνά στην Ιθάκη.\nΘέα του κόλπου Φρίκες στην Ιθάκη.


Βάνα Μπάρμπα: Δε θέλω να ξαναγυρίσω στην τηλεόραση ποτέ - MeaCulpa.gr\nΑρχική LIFESTYLE Βάνα Μπάρμπα: Δε θέλω να ξαναγυρίσω στην τηλεόραση ποτέ\n“Στη μυθοπλασία δε θα ξαναγυρνούσα. Με εκπομπή θα γυρνούσα στην τηλεόραση και θα έκανα και… σκάνδαλο” δήλωσε η Βάνα Μπάρμπα.\nΜια εφ’ όλης της ύλης συνέντευξη έδωσε η Βάνα Μπάρμπα στο Πάμε Δανάη και στον Αλέξη Μίχα και μίλησε για το λόγο που δεν θέλει να επιστρέψει στην τηλεόραση και στη γυναίκα που την κυνηγούσε συνεχώς με αποτέλεσμα να κινηθεί νομικά.\n«Σκέφτομαι μια καινούργια παράσταση, “Η κυρία καμία”, και να την κάνω περιοδεία σε όλη την Ελλάδα και τα έσοδα να δοθούν στους καρκινοπαθείς», ανέφερε η ίδια, ενώ πρόσθεσε: «Θα κάνω την παράσταση τον Οκτώβριο. Είμαι έτοιμη να γυρίσω στο θέατρο μετά από 10 χρόνια απουσίας».\n«Δε θέλω να ξαναγυρίσω στην τηλεόραση ποτέ. Η ανάγκη μου είναι το σινεμά, συζητάω μια πολύ ωραία πρόταση. Στην τηλεόραση διεκδικώ εκπομπή», ξεκαθάρισε η Βάνα Μπάρμπα, και εξήγησε ότι «Έχω προτείνει μια εκπομπή για την τηλεόραση το “Κόκκινο τραπέζι”.\nΔε θα έχει μόνο επώνυμους, τι επώνυμους και κουραφέξαλα! Στη μυθοπλασία δε θα ξαναγυρνούσα. Με εκπομπή θα γυρνούσα στην τηλεόραση και θα έκανα και… σκάνδαλο».\nΠροηγούμενο άρθροΠάτρα: Προθανάτιες οι νυχιές στο πρόσωπο της Μαλένας – Οι φωτογραφίες που προδίδουν τη δολοφονία\nΕπόμενο άρθροΔιακοπές ρεύματος στην Αττική: Αναλυτικά οι περιοχές και οι ώρες για την Παρασκευή 24/6


Παρλάπιπας: Πρόταση δυσπιστίας κατά Στουρνάρα\nΠρόταση δυσπιστίας κατά του υπουργού Οικονομικών Γιάννη Στουρνάρα κατέθεσε ο ΣΥΡΙΖΑ σήμερα, δεύτερη μέρα συζήτησης του πολυνομοσχεδίου στη Βουλή.\nΟ Αλέξης Τσίπρας είπε ότι το κόμμα του δεν θα αφήσει τη συγκυβέρνηση να βάλει στον τάφο την ελληνική κοινωνία και τον λαό.\nΗ Βουλή διακόπτει τη συζήτηση για δύο μέρες, εκτός αν η κυβέρνηση ζητήσει τώρα να συνεχιστεί η συζήτηση.\n«Βάλλετε εναντίον των εθνικών συμφερόντων. Αν καθυστερήσει η διαδικασία χρηματοδότησης της χώρας, να δούμε πού θα βρείτε τα λεφτά. Είναι η απελπισία σας μπρος στην κατάρρευση του κόμματός σας» είπε οργισμένα ο υπουργός Επικρατείας Δημήτρης Σταμάτης.\nΗ κυβέρνηση μέσω του κυρίου Σταμάτη σήκωσε το γάντι και η συζήτηση για την πρόταση δυσπιστίας κατά του Γιάννη Στουρνάρα ξεκινά.


Η Μαρίνα Πατούλη ξεκαθαρίζει τι συμβαίνει στον γάμο της και διαψεύδει το διαζύγιο - TheCaller\n20/03/2021 | 19:36\nΣτο επίκεντρο της δημοσιότητας βρέθηκε η Μαρίνα Πατούλη μετά τις φήμες, την Παρασκευή, πως επίκειται χωρισμός με τον σύζυγό της και περιφερειάρχη Αττικής Γιώργο Πατούλη, με την κα Πατούλη να διακομίζεται νωρίς το μεσημέρι του Σαββάτου σε ιδιωτικό θεραπευτήριο, μετά από αδιαθεσία για χρόνιο πρόβλημα υγείας που αντιμετωπίζει.\nΣτο πλευρό της στο νοσοκομείο ήταν και ο σύζυγός της, όπως αποκάλυψε ο Χάρης Ρώμας στην εκπομπή «Καλύτερα Δε Γίνεται». Συγκεκριμένα, ανέφερε:\n«Να πω ότι η Μαρίνα Πατούλη, επειδή μίλησα με τον περιφερειάρχη πριν από 5 λεπτά, είναι πολύ καλά. Είναι στο νοσοκομείο, αλλά είναι κάτι που έχει ήδη ξεπεραστεί. Είναι στο πλευρό τόσων και τόσων ανθρώπων, δεν θα είναι στο πλευρό της Μαρίνας Πατούλη. Στη συγκεκριμένη στιγμή, μιας και με ρωτάς αυτό το συγκεκριμένο πράγμα, είναι δίπλα στη Μαρίνα Πατούλη, ναι. Ήταν δυνατόν να μην είναι;».\n«Έχουμε διαδραματίσει μία πορεία ζωής 35 ετών. Μία πορεία, στην οποία περάσαμε πολύ δύσκολες στιγμές και χαρές και λύπες και κρίσεις. Στο πλαίσιο, λοιπόν, αυτό, επειδή θέλω να είμαι αληθινή και αυθεντική, αυτό που θέλω να πω – αν και είμαι πολύ συναισθηματικά και ψυχολογικά φορτισμένη, είναι ότι θα πρέπει εμείς οι γυναίκες να παλεύουμε για την οικογένειά μας και τους ανθρώπους που αγαπάμε. Γιατί έχουμε χρέος να τηρήσουμε και να μείνουμε πιστοί στις επιλογές μας, όταν αυτές οι επιλογές είναι επιλογές ζωής», ανέφερε η Μαρίνα Πατούλη.


Δείτε τα κρούσματα που ανακοίνωσε ο ΕΟΔΥ σήμερα 16/5 - Almopia24\nHome / ΚΟΡΩΝΟΪΌΣ / Δείτε τα κρούσματα που ανακοίνωσε ο ΕΟΔΥ σήμερα 16/5\nΔείτε τα κρούσματα που ανακοίνωσε ο ΕΟΔΥ σήμερα 16/5\n16 Μαΐου ΚΟΡΩΝΟΪΌΣ\nΚορονοϊός – Η ανακοίνωση του ΕΟΔΥ\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες ήταν 3.066. Ο συνολικός αριθμός των ατόμων που νόσησαν ανέρχεται σε 3.395.641 (ημερήσια μεταβολή +0.1%), εκ των οποίων 48.8% άνδρες.\nΟ αριθμός πιθανών νέων επαναλοιμώξεων που καταγράφηκαν τις τελευταίες 24 ώρες ήταν 291, ενώ από την αρχή της πανδημίας SARS-CoV-2 ο συνολικός αριθμός εκτιμάται σε 129.311 (3.7% του συνολικού αριθμού των θετικών αποτελεσμάτων).\nΟ αριθμός των ασθενών που νοσηλεύονται διασωληνωμένοι είναι 171 (66.7% άνδρες). Η διάμεση ηλικία τους είναι 71 έτη. To 92.4% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 86 (50.29%) είναι ανεμβολίαστοι ή μερικώς εμβολιασμένοι και 85 (49.71%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 4.655 ασθενείς. Οι εισαγωγές νέων ασθενών COVID-19 στα νοσοκομεία της επικράτειας είναι 95 (ημερήσια μεταβολή +1.06%). Ο μέσος όρος εισαγωγών του επταημέρου είναι 111 ασθενείς.\nΔείτε τα κρούσματα που ανακοίνωσε ο ΕΟΔΥ σήμερα 16/5 Reviewed by . on 16 Μαΐου Rating: 5


Τζόκοβιτς: «Ο Μεντβέντεφ θα φτάσει στο Νο1» | Goal News Cy\nΑΛΛΑ ΣΠΟΡΤΕΝΙΣΤζόκοβιτς: «Ο Μεντβέντεφ θα φτάσει στο Νο1»\nΤζόκοβιτς: «Ο Μεντβέντεφ θα φτάσει στο Νο1»\nO Νόβακ Τζόκοβιτς μίλησε για τον σπουδαίο αντίπαλο του Ντανίλ Μεντβέντεφ και τον τελικό του Paris Masters.\nΕυτυχισμένος μετά από την επιστροφή του με τίτλο και μάλιστα Masters ήταν ο Νόβακ Τζόκοβιτς.\nΜετά από την κατάκτηση του Paris Masters απέναντι στον Ντανίλ Μεντβέντεφ ο Σέρβος μίλησε για το παιχνίδι που του έδωσε τίτλο:\n«Παρόλο που έχασα το 1ο σετ, ένιωθα σε όλο το ματς ότι ήμουν κοντά. Προσπάθησα από την πρώτη στιγμή να διαβάσω το σερβίς του. Ήμουν συνεπής από τη baseline και έκανα πολλά λάθη στο ξεκίνημα του αγώνα. Ήξερα πως αυτό θα βελτιωνόταν μόλις χαλάρωνα λίγο και πράγματι το τένις μου επέστρεψε στα καλύτερά του.\n«Ο Ντανίλ θα φτάσει στο Νο1»\nΟ Νόβακ Τζόκοβιτς την Δευτέρα (8/11) θα εισέλθει στην 346η εβδομάδα του στο Νο1 αλλά στο πρόσωπο του Ντανίλ Μεντβέντεφ βλέπει το επόμενο Νο1.\n«Πάντα σε κάνει να παίξεις μια επιπλέον μπάλα και καταφέρνει να μπαίνει στον πόντο από πολύ δύσκολες θέσεις στο γήπεδο. Η κίνησή του είναι φναταστική και έχει τη δυνατότητα να βελτιώνεται μέρα με τη μέρα.\nΑργά ή γρήγορα θα γίνει Νο.1 στον κόσμο, είναι ο κορυφαίος από την επόμενη γενιά που έρχεται», είπε ο Σέρβος και μίλησε και για την ήττα του στο US Open: « Δεν θα υποφέρω για κάτι που ανήκει στο παρελθόν. Ένιωσα πολλή πίεση, όση δεν έχω νιώσει ποτέ ξανά, όσο πλησίαζε ο τελικός του US Open.\nΕίμαι χαρούμενος με το πως τα πήγα και με όσα έγιναν μετά τον τελικό. Είναι παρελθόν. Ήρθα στο Παρίσι, έβαλα τα δυνατά μου και κέρδισα τον τίτλο εδώ».


Συνέντευξη με την Μαρία Νεφέλη Δούκα, ηθοποιό - χορεύτρια\nΑρχικήΆρθραΣυνεντεύξειςΣυνέντευξη με την Μαρία Νεφέλη Δούκα, ηθοποιό - χορεύτρια\nΣίγουρα δεν μπορώ να το αποδώσω σε μία λέξη.. Θέατρο σημαίνει 'σπίτι', ένας χώρος ελευθερίας έκφρασης ,κατάθεσης ψυχής, δικών σου προσωπικών κομματιών με την ωραία μάσκα του ήρωα. Μία δική σου στιγμή σε νεκρό χρόνο που ανήκει σε σένα και στο κοινό, μία μυσταγωγία ιερή αλλά και ένας παιδότοπος. Είναι μία ακροβασία ανάμεσα στην πραγματικότητα και στο ψέμμα αλλά με απόλυτα αληθινές προθέσεις.Θέατρο είναι όλα αυτά μαζί..\nΤο θέατρο θέλει να πει αλήθειες, πολλές παράλληλες αλήθειες, δρώμενα που βλέπουμε ή δεν έχουμε ακόμη δει. Αυτό έχει διττή λειτουργία, μπορεί είτε να μπούμε σε παράσταση και να ξεχαστούμε από τη δική μας πραγματικότητα με αυτό που διαδραματίζεται μπροστά μας είτε να δούμε μία παράσταση που μας βάζει ακόμη πιο εντός της πραγματικότητας και να τη βιώσουμε φεύγοντας σε πιο γερές δόσεις, αφυπνισμένοι, προβληματισμένοι..Κι οι δύο λειτουργίες του θεάτρου έχουν ευγενή σκοπό.\nΟ ηθοποιός έχει χρέος να επηρεάσει το κοινό του. Είναι το λειτούργημά του τέτοιο, δεν εκτελεί απλώς ένα επάγγελμα, κάνει μια τέχνη για το λόγο, για το συναίσθημα και την ψυχή. Ζωντανεύει ιστορίες άλλων ανθρώπων, άλλων κοινωνιών.Πώς μπορεί λοιπόν να είναι αποδεσμευμένος από την πραγματικότητα;Όλα αυτά τα κάνει για ένα λόγο, παίζει ένα ρόλο και λέει τα λόγια ενός άλλου ανθρώπου στο κοινό, για να τα ακούσει το κοινό, όχι ο ίδιος.Πρέπει να έχει στόχο όταν θα βγει στη σκηνή- και μιλώ μόνο για τη σκηνή τουλάχιστον γιατί η επιρροή είναι συνδεδεμένη με το επάγγελμα και ο ηθοποιός εκτός ρόλου δε χρειάζεται να τοποθετείται αν δεν το θέλει.\nΝα μου διδάξει περισσότερα για τους ανθρώπους, πλασματικούς και ρεαλιστικούς.Να γίνω καλύτερος άνθρωπος, να καλλιεργηθώ περισσότερο εσωτερικά.\nΝα βλέπεις θέατρο συχνά φυσικά σταδιακά σε σμιλεύει ψυχικά και πνευματικά ,συνεπώς το θέατρο έχει αυτή τη δύναμη, τόσο για το θεατή όσο και για τον ηθοποιό.\nΒρίσκομαι στην εκπόνηση μιας νέας σειράς με σημαντικό και δυνατό καστ με την υπογραφή του σκηνοθέτη Αντώνη Κωνσταντουδάκη. Πρόκειται για ένα ψυχολογικό θρίλλερ, με κινηματογραφικά πρότυπα και ιδιαίτερη σεναριακή γραμμή !\nΕιλικρινά δεν μπορώ να κάνω διαχωρισμό γιατί κάθε ρεύμα θεάτρου σε ταξιδεύει μοναδικά στα μέρη του.. Ίσως λίγο περισσότερο μ'αρέσει ο νατουραλισμός, οι βαριές και απαισιόδοξες νότες του..\nΤην αποδοχή του εαυτού μου και των άλλων, με λιγότερη πάλη . Και ακόμη μαθαίνω..\nΤο ένα είναι η αφετηρία και το τέλος του άλλου!Κρίκοι που κάνουν κύκλο μεταξύ τους.Η πρόβα είναι το σχολείο μου και το κυνήγι μου για να μπορέσω να απολαύσω τη στιγμή της παράστασης πιο εύκολα.Το καμαρίνι είναι ο βατήρας για να βουτήξω. Το καμαρίνι σε κρατάει σε απόσταση αναπνοής από μία άλλη διάσταση που καλείσαι να δεις σε λίγα λεπτά.\nΈχει απίστευτη δύναμη να σε παρασύρει χωρίς να σε 'μπουκώσει' με τα εφέ του κινηματογράφου. Είναι μία απλή άδεια σκηνή και κει συμβαίνουν θαύματα. Έχεις μεταφερθεί σε άλλη εποχή, σε άλλη ζωή ή ακόμη και στο δωμάτιό σου. Απλή ανεξήγητη 'μαγεία' του θεάτρου..\nΔευτέρα, 14 Οκτ. 2019 - 01:26:34\nΑρχικήΆρθραΣυνεντεύξειςΣυνέντευξη με την Μαρία Νεφέλη Δούκα, ηθοποιό - χορεύτρια Top of Page\nΝίκος Καζαντζάκης-Ένα πουλί πάνω από την άβυσσο 17 δευτερόλεπτα πριν\n''Επάγγελμα πόρνη΄΄ 24 δευτερόλεπτα πριν\n«Ο ξεχωριστός κύριος Έτορε Σκόλα» 28 δευτερόλεπτα πριν


ΑΓΙΟΡΕΙΤΙΚΕΣ ΜΝΗΜΕΣ: 4348 - Σε πολυπληθές ακροατήριο μίλησε απόψε στον Βόλο ο Γέροντας Εφραίμ Βατοπαιδινός\nΕρωτηθείς για την περιπέτεια που πέρασε, δήλωσε «Εμείς προχωρούμε με ήσυχη την συνείδησή μας». Παράλληλα τόνισε ότι επισκέπτονται αρκετοί Βολιώτες το Βατοπαίδι, ενώ απασχολούνται και πολλοί Βολιώτες διαφόρων ειδικοτήτων στο Άγιον Όρος, στα πλαίσια εργασιών που γίνονται. Να σημειωθεί ότι στο Άγιον Όρος ζουν περίπου 2.000 μοναχοί και κάθε χρόνο το επισκέπτονται περίπου 50.000 άτομα.\nΑπό την πλευρά του ο π. Νικόλαος Νασιώκας από τους Αγ. Αναργύρους, με αφορμή τη επίσκεψη του Καθηγούμενου Αρχιμ.Εφραίμ δήλωσε «Ο λόγος που εκλήθη στην πόλη μας ο Καθηγούμενος της Ιεράς Μεγίστης Μονής Βατοπαιδίου Αγίου Όρους Αρχιμ. Εφραίμ, είναι ότι βρισκόμαστε μέσα στη κατανυκτική περίοδο του Αγίου Τριωδίου κι ενόψει της εισόδου στην Τεσσερακοστή, ώστε ο ενισχυτικός διδακτικός του λόγος να στηρίξει τον δοκιμαζόμενο λαό στις δύσκολες ημέρες που διανύουμε».\nΑναρτήθηκε από Keliotis Giannis στις 2/18/2014 11:50:00 μ.μ.


Θέση εργασίας: βοηθός λογιστηρίου | WWF\nΔημοσιεύτηκε στις 05 May 2022\nΗ περιβαλλοντική οργάνωση WWF Ελλάς λειτουργεί ως μία ανεξάρτητη ελληνική μη κυβερνητική οργάνωση και ταυτόχρονα ως ενεργό κομμάτι ενός διεθνούς δικτύου. Τα τελευταία τριάντα χρόνια η παρουσία της στην Ελλάδα είναι αδιάκοπη και έχει ως μοναδικό στόχο την ανάπτυξη ενός πιο βιώσιμου τρόπου ζωής. Το WWF Ελλάς επιθυμεί να εντάξει στο δυναμικό του έναν οργανωμένο και ενθουσιώδη Βοηθό Λογιστή.\nΒασικές αρμοδιότητες θέσης\nΕνημέρωση του προγράμματος έκδοσης της μισθοδοσίας με τα απαραίτητα στοιχεία όπως απουσίες, άδειες, προκαταβολές λοιπές ειδικές περιπτώσεις πριν την οριστικοποίηση και την έκδοση της.\nΔημιουργία και έλεγχος του προγράμματος εργασίας και των αδειών του προσωπικού.\nΣυλλογή και διαχείριση απαραίτητων στοιχείων και εγγράφων προσωπικού που αφορούν σε προσλήψεις και αποχωρήσεις.\nΕνημέρωση προγράμματος ΕΡΓΑΝΗ με αλλαγές και τροποποιήσεις όπως προβλέπεται από την κείμενη νομοθεσία.\nΚαταχώρηση παραστατικών λογιστικής (επικουρικά κυρίως δαπανών).\nΥποστήριξη σε διαχειριστικά θέματα.\nΤήρηση, παρακολούθηση και επεξεργασία στατιστικών στοιχείων, κυρίως σε Excel.\nΠτυχίο ΑΕΙ λογιστικής ή οικονομικής κατεύθυνσης.\nΆριστη γνώση και πρακτική εμπειρία σε MS Office ειδικότερα σε Excel.\nΙσχυρό προσόν η γνώση Microsoft Access.\nΑπασχόληση 1-4 χρόνια σε αντίστοιχη θέση.\nΠολύ καλή χρήση της αγγλικής γλώσσας.\nΘετική ενέργεια, καλή διαχείριση χρόνου, ομαδικό πνεύμα.\nΦιλικό και σύγχρονο περιβάλλον.\nΣυνεχής εκπαίδευση και δυνατότητα γρήγορης επαγγελματικής εξέλιξης.\nΥβριδικό μοντέλο εργασίας (δια ζώσης και τηλεργασία).\nΠρόσθετο πρόγραμμα ιδιωτικής ασφάλισης.\nΠαροχή κουπονιών σίτισης.\nΕάν ασπάζεσαι τις αξίες μας, μοιράζεσαι το όραμα μας για αναχαίτιση της κλιματικής κρίσης και θωράκιση της Ελλάδας από τις χειρότερες επιπτώσεις της και θέλεις να εργαστείς σε ένα περιβάλλον απαλλαγμένο από διακρίσεις στείλε μας το βιογραφικό σου μαζί με μία συνοδευτική επιστολή στο accounts@wwf.gr μέχρι και τη Δευτέρα 16 Μαΐου 2022 και εμείς, εφόσον το προφίλ σου ανταποκρίνεται στις απαιτήσεις της θέσης, θα επικοινωνήσουμε μαζί σου.


Κάτω Κόσμος: Περί δυσφημίσεων\nΦιλε Hades δεν είχα ιδέα ότι υπάρχει κάτι τέτοιο...\nμόλις ξέρασα στο στόμα μου.\nΜιας και επαρχιώτης κάποτε, να σε ενημερώσω ότι κάτι τέτοιες μούρες κάνουν θράυση στα βουνά.\nΣτοίχημα, μουνιά και χωριατίλα κάργα.\n7 Φεβρουαρίου 2010 - 4:28 π.μ.\nΕίδες βιολόγε; ΄¨Οσο ψάχνουμε, τόσο θα βρίσκουμε νέα όρια στην πολιτισμική και διανοητική καταβαράθρωση του ανθρωπίνου είδους από τα κατά τόπους (και καιρούς) υποπροϊόντα του.\nΔιότι το θέμα δεν είναι αν τέτοιες μούρες κάνουν θραύση στα βουνά, αλλά το ότι πλέον κάνουν θραύση μέσα από μια οθόνη ανά πάσα ώρα και στιγμή.\nΜιλάμε χέσε μέσα, όχι αστεία...\nIt's the new black...\nΈχει γίνει πλεον η νόρμα αυτού του τύπου λαϊκοπόπ, ξεπλυμένη έκδοση του αποτυχημένου εν έτει 99 "παίζω στο ΧΑΑ"...δυστυχώς.\nΠρόκειται περί ινδάλματος-must για την ακρίβεια... Κιτσαριό του κερατά μιλάμε... Και όμως, έχει πέραση αυτή η παπαριά, αυτό είναι το πλέον απελπιστικό...


Αμερικανικό F-16 συνετρίβη στη Μέση Ανατολή – Νεκρός ο πιλότος – Ειδήσεις, επικαιρότητα νέα από Θεσσαλονίκη – Έναντι News – Radio1d.gr\nΔημοσιεύθηκε: Δευτέρα 01 Δεκ 2014 - 21:41\nΈνας πιλότος της Πολεμικής Αεροπορίας των ΗΠΑ έχασε χθες τη ζωή του όταν το αεροσκάφος του συνετρίβη ενώ επέστρεφε σε αεροπορική βάση στη Μέση Ανατολή, αναφέρεται σε ανακοίνωση που εξέδωσε σήμερα η Κεντρική Διοίκηση (USCENTCOM), η μικτή επιχειρησιακή διοίκηση των ενόπλων δυνάμεων που είναι αρμόδια για την περιοχή αυτή.\nΔιεξάγονται έρευνες για να εξακριβωθούν τα αίτια της συντριβής του αεροσκάφους, ενός F-16, ενώ ομάδες έρευνας και διάσωσης βρίσκονται ακόμα στην περιοχή, αναφέρεται στην ανακοίνωση.\nΣύμφωνα με την USCENTCOM, το αεροσκάφος είχε απογειωθεί λίγο πριν συντριβεί, για να επιστρέψει στη βάση του στη Μέση Ανατολή. Η συντριβή του αεροσκάφους δεν έγινε ούτε στο Ιράκ, ούτε στη Συρία και δεν σχετίζεται με τις επιδρομές που πραγματοποιεί η διεθνής συμμαχία υπό την ηγεσία των ΗΠΑ στις χώρες αυτές εναντίον της οργάνωσης Ισλαμικό Κράτος.\nΜέχρι στιγμής δεν είναι σαφές αν το περιστατικό αυτό σχετίζεται έμμεσα με τις αεροπορικές επιδρομές που έχει εξαπολύσει η διεθνής συμμαχία από την Παρασκευή. Η USCENTCOM ανέφερε ότι θα δώσει λεπτομέρειες για τη συντριβή αργότερα.\nΤο όνομα του χειριστή δεν δόθηκε στη δημοσιότητα.\nΟ διεθνής συνασπισμός υπό την ηγεσία των ΗΠΑ εξαπέλυσε τις τελευταίες τρεις ημέρες 55 αεροπορικά πλήγματα σε περιοχές του Ιράκ και της Συρίας, στοχοθετώντας θέσεις της εξτρεμιστικής οργάνωσης Ισλαμικό Κράτος, όπως ανακοίνωσε η USCENTCOM.\nΣύμφωνα με την ανακοίνωση, 27 αεροπορικές επιδρομές πραγματοποιήθηκαν στη Συρία και 28 στο Ιράκ με στόχους κτίρια, οχήματα, άρματα μάχης και μαχητές που ανήκουν στο ΙΚ.\nΜία από τις επιδρομές έπληξε θέση της λεγόμενης ομάδας Χορασάν, που συνδέεται με την αλ Κάιντα.\nTags: F16ΗΠΑΜΕΣΗ ΑΝΑΤΟΛΗΝΕΚΡΟΣΠΙΛΟΤΟΣ\nΕπόμενο άρθρο Σαμαράς: Η Ελλάδα πέτυχε να εδραιώσει την οικονομία της\nΠροηγούμενο άρθρο Πιθανή επιστροφή της τρόικας την Τετάρτη


Νάσος Ηλιόπουλος: Θα απελευθερώσουμε τις απεριόριστες δυνατότητες της Αθήνας - Aftodioikisi.gr\nΝάσος Ηλιόπουλος: Θα απελευθερώσουμε τις απεριόριστες δυνατότητες της Αθήνας\n5 Μαρτίου 2019 - 10:31\nΣυνέντευξη στον τηλεοπτικό σταθμό Kontra και στον δημοσιογράφο Κώστα Μαραβελίδη, παραχώρησε ο υποψήφιος Δήμαρχος Αθηναίων, Νάσος Ηλιόπουλος.\nΣε μία καθαρά αυτοδιοίκητή συζήτηση, ο Νάσος Ηλιόπουλος, ξεδίπλωσε το όραμά του για την Αθήνα και ανέλυσε εμπεριστατωμένα και με παραδείγματα το πρόγραμμά της «Ανοιχτής Πόλης» για μια Αθήνα, «από την αρχή».\nΕπίσης, υπογράμμισε πως θα ενισχύσει σημαντικά την κοινωνική πολιτική του Δήμου μέσω της αξιοποίησης της ακίνητης περιουσίας, ενώ εξήγησε πως η απλή αναλογική είναι μια δημοκρατική νίκη και ευκαιρία για τους κατοίκους των γειτονιών της Αθήνας. Οι ανάγκες των κατοίκων πλέον θα ακούγονται καθώς, όπως τόνισε, το νέο πλαίσιο πολιτικής του δήμου δε θα είναι αλαζονικό και «δημαρχοκεντρικό».\n«Ο Δήμος της Αθήνας είναι ένας πλούσιος δήμος με φτωχή διαχείριση», είπε χαρακτηριστικά, ο Νάσος Ηλιόπουλος και συνέχισε εξηγώντας πως: «η Αθήνα είναι μια πόλη που έχει αλλάξει πολύ και αλλάζει κάθε μέρα. Δεν πρέπει να μας φοβίζει αυτό. Αυτό που πρέπει να κάνουμε είναι να απελευθερώσουμε τις απεριόριστες δυνατότητές της».\nTagsΔΗΜΟΣ ΑΘΗΝΑΙΩΝΝΑΣΟΣ ΗΛΙΟΠΟΥΛΟΣΥΠΟΨΗΦΙΟΣ ΔΗΜΑΡΧΟΣ\nΟΤΑ, ΔΗΜΟΙ, ΠΟΛΙΤΙΚΗ, ΔΗΜΟΣ ΑΘΗΝΑΙΩΝ, ΝΑΣΟΣ ΗΛΙΟΠΟΥΛΟΣ, ΥΠΟΨΗΦΙΟΣ ΔΗΜΑΡΧΟΣ


Aura, το διθέσιο ηλεκτρικό που μας έρχεται από την Μ. Βρετανία - motorone.gr\nAura, το διθέσιο ηλεκτρικό που μας έρχεται από την Μ. Βρετανία\nΤο πισωκίνητο σπορ αυτοκίνητο παρέχει αυτονομία άνω των 640 χλμ. με μία φόρτιση\nΠροϊόν συνεργασίας τεσσάρων βρετανικών εταιρειών, το Aura αποτελεί ένα σχεδιαστικό και τεχνολογικό show car. Το πρωτότυπο ηλεκτρικό αυτοκίνητο παρουσιάστηκε στο CENEX Low Carbon Vehicle Show, στο Millbrook της Αγγλίας.\nΓια τη δημιουργία του συνεργάστηκαν από τον Οκτώβριο του 2020 έως σήμερα τέσσερις εταιρείες: η Astheimer Design που ανέλαβε τη σχεδίαση του αμαξώματος και του εσωτερικού, η BAMD Composites που κατασκεύασε το αυτοκίνητο από συνθετικά υλικά, η Potenza Technology που προσέθεσε μπαταρίες και ηλεκτροκινητήρες, και τέλος η Conjure, υπεύθυνη για την τεχνολογία στα συστήματα διάδρασης του οχήματος με τον οδηγό (HMI).\nΤο ηλεκτρικό Aura πληροί τις προδιαγραφές για κυκλοφορία στους δημόσιους δρόμους και έχει ανοικτό αμάξωμα για να προσφέρει σε μεγάλες δόσεις την απόλαυση της οδήγησης. Η κίνηση περνά στους πίσω τροχούς, με την απαραίτητη ενέργεια να προέρχεται από δύο μπαταρίες, χωρητικότητας 44 kWh έκαστη. Η μία είναι τοποθετημένη μπροστά και η άλλη στο πάτωμα του αυτοκινήτου. Η μέγιστη αυτονομία που προσφέρουν μπορεί να ξεπεράσει τα 640 χλμ.\nΤα συστήματα ενημέρωσης του οδηγού αλλά και ψυχαγωγίας περιλαμβάνουν μία κυκλική οθόνη 5 ιντσών στο κέντρο του τιμονιού και μία 10 ιντσών στην κεντρική κονσόλα. Η τεχνολογία κάνει χρήση του Android Automotive OS και περιλαμβάνει συστήματα τεχνητής νοημοσύνης, τα οποία παρακολουθούν τις καιρικές συνθήκες, το στιλ οδήγησης και το περιβάλλον ώστε να προτείνει την κατάλληλη διαδρομή και το κατάλληλο σημείο φόρτισης.


Τα «έψαλαν» των οπαδών σε Αλαφούζο και αρχηγούς του Παναθηναϊκού - «Μας ξεφτιλίσατε» | Newspepper\nΤα «έψαλαν» οι οπαδοί σε Αλαφούζο και αρχηγούς του Παναθηναϊκού – «Μας ξεφτιλίσατε»\n‘Εντονη ήταν η αντίδραση των οργανωμένων οπαδών του Παναθηναϊκού μετά την ήττα στο ντέρμπι από τον Ολυμπιακό. Περίπου 300 φίλοι της ομάδας περίμεναν την αποστολή να φτάσει στο Κορωπί και τα «έψαλαν» σε Αλαφούζο και αρχηγούς.\nΟ Γιάννης Αλαφούζος μαζί με τα υπόλοιπα μέλη της διοίκησης, ο Αντρέα Στραματσόνι και οι αρχηγοί του Παναθηναϊκού γύρισαν στο προπονητικό κέντρο της ομάδας, μετά τη βαριά ήττα από τον Ολυμπιακό στο ντέρμπι με σκορ 3-0.\nΑρχικά υπήρξε ένταση ωστόσο τα μέλη της «Θύρας 13» ηρέμησαν την κατάσταση με τους τόνους πάντως να ανεβαίνουν αλλά μόνο σε λεκτικό επίπεδο.\nΗ ατάκα «Go Home» ακούστηκε πολλές φορές προς τον Αντρέα Στραματσόνι, ο οποίος ανέλαβε την ευθύνη για τους πολλούς τραυματισμούς και την κόπωση που παρουσιάζει η ομάδα σε κάθε αγώνα μετά το 60ο λεπτό ενώ όταν ο Γιάννης Αλαφούζος ανέφερε πως «τα παιδιά προσπάθησαν» τότε οι οπαδοί της ομάδας εξαγριώθηκαν.\n«Δίνουμε από το υστέρημά μας για να πηγαίνουμε στα γήπεδα» ανέφεραν οι οπαδοί, οι οποίοι έλεγαν στον Αλαφούζο πως πρέπει να απομακρύνει άμεσα τον Ιταλό από τη θέση του προπονητή.\nΚάπου ανάμεσα στους διαλόγους έπεσαν και οι ατάκες για την τηλεοπτική άδεια, την οποία εξασφάλισε πρώτος ο Αλαφούζος και ζήτησαν από τον ιδιοκτήτη του Παναθηναϊκού να βάλει λεφτά στην ομάδα.\nΣτη συνέχεια τα πνεύματα ηρέμησαν, ο Λέτο ζήτησε συγγνώμη από τον κόσμο και οι φίλοι της ομάδας εξέφρασαν τα παράπονά τους προς τον Αργεντινό και τους υπόλοιπους αρχηγούς.\n«Έχετε χάσει δύο συνεχόμενες φορές με 3-0. Προδώσατε την εμπιστοσύνη μας. Αυτό δεν είναι Παναθηναϊκός».\nΠαράπονα μάλιστα έγιναν και προς τον Κάρλος Ζέκα αφού οι οπαδοί του Παναθηναϊκού είχαν ενημερωθεί πως μετά την ήττα από την Ξάνθη, βρέθηκε σε νυχτερινό κέντρο διασκέδασης μέχρι τις πρώτες πρωινές ώρες. Εκαναν λόγο για κακή νοοτροπία στο σύλλογο και ζήτησαν από τον Αλαφούζο να λειτουργήσει όπως και στις επιχειρήσεις του, απομακρύνοντας τα στελέχη που δεν αποδίδουν.\nΗ ατάκα που έκλεισε την επίσκεψη πάντως ίσως αποτελεί και το ζήτημα της επόμενης μέρας στο τριφύλλι. «Δεν αντέχουμε άλλο. Βρείτε τι φταίει και αλλάξτε το. Έρχεται η ΑΕΚ στη Λεωφόρο. Ή θα νικήσετε ή θα καεί η Λεωφόρος» ανέφεραν οι οπαδοί και στη συνέχεια αποχώρησαν από το Κορωπί.\nΠροηγούμενο άρθρο«Χειρουργική» λύση για τα κόκκινα στεγαστικά προωθούν οι τράπεζες


«Ο ΠΑΟΚ δεν έχει αντίπαλο» – inpaok.com\nΟ Γιάννης Δαμανάκης θεωρεί ότι καμία ομάδα στην Ελλάδα δεν μπορεί να κερδίσει τον φετινό ΠΑΟΚ. Μιλώντας σε ραδιόφωνο της Θεσσαλονίκης τόνισε ότι ο Δικέφαλος θα χάσει το πρωτάθλημα μόνο αν αυτοκτονήσει!\nΑρχικά για το ματς με τον Εργοτέλη επισήμανε: «Το θέμα σε αυτά τα παιχνίδια είναι το αποτέλεσμα. Το αποτέλεσμα ήταν υπέρ της ομάδας μας και αυτό είναι καλό. Παίξανε παίκτες που δεν έχουν τόσο πολύ χρόνο συμμετοχής. Η απόδοση της ομάδας ήταν μέτρια. Πήραμε το αποτέλεσμα που θέλαμε και αυτό έχει την μεγαλύτερη σημασία».\nΓια τον Μπίσεσβαρ που είχε γκολ και ασίστ: «Είναι πάρα πολύ καλός παίκτης. Έβαλε ένα γκολ και δημιούργησε το δεύτερο. Βλέπω κάτι όμορφο μέσα στον αγωνιστικό χώρο σε κάθε κίνηση που κάνει. Είναι μεγάλη υπόθεση να έχεις παίκτες που οποιαδήποτε στιγμή μπορούν να δημιουργήσουν πρόβλημα στην αντίπαλη άμυνα. Στην κακή μέρα της ομάδας έδωσε το θετικό αποτέλεσμα».\nΓια τον φετινό ΠΑΟΚ επισήμανε: «Ο ΠΑΟΚ είναι η καλύτερη ομάδα στο πρωτάθλημα και χαίρομαι πάρα πολύ για αυτό. Για να χάσει φέτος το πρωτάθλημα θα πρέπει να αυτοκτονήσει. Δεν νομίζω ότι υπάρχει ομάδα στο πρωτάθλημα που μπορεί να τον κερδίσει. Το παιχνίδι με τον Εργοτέλη ήταν κάτι διαφορετικό. Πήραν ευκαιρία παιδιά που δεν είχαν συμμετοχή και θα πρέπει να πάρουν αγώνες».\nΓια τον Εργοτέλη είπε: «Όλες οι ομάδες στη Β’ Εθνική είναι καλές. Πλέον η διάφορα με τις ομάδες της πρώτης κατηγορίας δεν είναι μεγάλη. Ο Εργοτέλης έχει μια καλή ομάδα. Αυτό βέβαια δεν σημαίνει ότι μπορούν να κερδίσουν τον ΠΑΟΚ. Ο ΠΑΟΚ είναι σε άλλο επίπεδο. Μόνο η ιστορία και η φανέλα κερδίζουν τους αντιπάλους».\nΓια το πρωτάθλημα: «Ο ΠΑΟΚ θα πάρει το πρωτάθλημα γιατί έχει μια ομάδα με πάρα πολύ καλά αμυντικά στοιχεία. Όταν λοιπόν υπάρχει αυτό και υπάρχει και η ποιότητα μπροστά, αυτό είναι αναπόφευκτο. Μια καλή ομάδα δεν χρειάζεται να κάνει πολλές ευκαιρίες για να σκοράρει. Με μία δυο φάσεις η καλή ομάδα παίρνει το παιχνίδι. Η ομάδα μας έχει την ικανότητα να τελειώνει της φάσεις».\nΓια τον Κουλούρη: «Δεν μπορώ να καταλάβω γιατί δεν έμεινε στον ΠΑΟΚ αυτό το παιδί. Εγώ τον βλέπω στον Ατρόμητο και κάνει πάρα πολύ καλά τη δουλειά του. Σκοράρει. Αυτή είναι η δουλειά του επιθετικού. Είναι πολύ καλός ποδοσφαιριστής και είναι σε πολύ μικρή ηλικία. Θέλω να πιστεύω ότι θα γυρίσει στην ομάδα».\nΓια την καριέρα του στον ΠΑΟΚ: «Ήταν μεγάλη υπόθεση για εμένα που ήρθα στην Θεσσαλονίκη και αγωνίστηκα διπλά σε τέτοιους ποδοσφαιριστές στον ΠΑΟΚ. Μόνο που το λέω αυτό συγκινούμαι. Ο ΠΑΟΚ τότε ήταν μεγάλη ομάδα. Μια ομάδα που χωρούσαν όλοι. Όσα χρόνια χάναμε το πρωτάθλημα, το χάναμε για άλλους λόγους».\nΓια τον Άγγελο Αναστασιάδη: «Είναι έμπειρος και πιστεύω είναι πολύ καλός προπονητής. Είναι Έλληνας και πονάει την Εθνική ομάδα. Δεν τον ενδιαφέρουν τα χρήματα και νομίζω ότι είναι πολύ καλή επιλογή».


zouglapress: Έξω απ΄ τα δόντια!!!\nΈξω απ΄ τα δόντια!!!\nΤα χθεσινά επεισόδια με τους λαθρομετανάστες προσθέτουν έναν ακόμη κρίκο στην αλυσίδα του προβλήματος των οικονομικών μεταναστών στην Ελλάδα. Είναι βέβαιο ότι...\nαν ο αστυνομικός έσχισε το Κοράνι διέπραξε μεγάλο ολίσθημα και πρέπει να του αποδοθούν ευθύνες...\nΑν όμως το έκανε, γιατί υπάρχουν βάσιμες υποψίες ότι δεν ήταν το Κοράνι αυτό που έσχισε. Ακόμα και αν ήταν όμως, σε μια χώρα που υπάρχουν δημοκρατία και νόμοι, που οφείλει να προστατεύει τους πολίτες της και να διατηρεί την τάξη, δε θα έπρεπε να συμβούν τα χθεσινά επεισόδια. Οι λαθρομετανάστες με το πρόσχημα (γιατί περί προσχήματος πρόκειτα) του σχισήματος του Κορανιού, έβγαλαν όλο το μίσος, την αγριότητα και την οργή τους, για τη χώρα που τους ανέχετε και με τα όποια προβλήματά της τους συντηρεί και τους θρέφει. Η αντίδραση του συντεταγμένου κράτους πρέπει να είναι άμεση και αυστηρή, πριν να πάρουν εκτεταμένη μορφή οι ενέργειες αντεκδίκησης από τα ακραία στοιχεία της χώρας. Το τελευταίο αυτό φαινόμενο, άρχισε δυστυχώς να εμφανίζεται σιγά σιγά (δείτε στο επισυναπτόμενο αρχείο ένα Group στο facebook).\nΤελειώνοντας θα ήθελα να σκεφτούμε όλοι, πια θα ήταν η αντίδραση σε οποιοδήποτε άλλο δυτικοευρωπαϊκό κράτος, αν οι Έλληνες μετανάστες διανοούνταν να προβούν σε ανάλογες ενέργειες. Δεν προτείνω ούτε προγκρόμ ούτε τίποτα ανάλογο. Προτείνω δίκαιη λύση, άμεση, αυστηρή αλλά αναγκαία.\nΑναρτήθηκε από zouglapress στις 5:57 μ.μ.


Corsa D 1.4 βενζινη-lpg Αποριες - Page 2\nΕγώ φίλε στη θέση θα πήγαινα ΜΟΝΟ σε CNG (Φυσικό αέριο). Βέβαια δεν ξέρω σε ποια περιοχή είσαι. Για Αθήνα θεωρώ είναι πολύ καλή λύση. Και εγώ αυτό κοιτούσα αλλά σε Zafira. Στο τσακ μου τα σκατωσε ο εμπορος.... Anyway...\nΠάντα βέβαια (ειδικά αν δεν έεις κοντά σου CNG) υπάρχει η λύση της αγοράς βενζίνης και μετατροπής σε σωστό μάστορα σε LPG (υγραέριο)...\nΥποθετω οτι μιλαμε για καινουργιο αυτοκινητο. Αν βολευουν πρατηρια cng ειναι οτι πιο οικονομικο σε καταναλωση.\nΜακάρι να μπορούσα το καινουριο. Για μεταχειρισμενο κοιτούσα Αθήνα και Γερμανία. Αλλά στην Αθήνα αυτό που είχα δει και ήμουν ετοιμος να το πάρω είχε 80000+ περισσότερα χιλιόμετρα από τα 110000 χιλ που έλεγε ο έμπορος. Αντίστοιχα Γερμανία δεν πρόλαβα να ανέβω και να βρώ κάτι αξιόλογο. Πάντως σαν τιμές εκεί 5ετίας στοιχίζουν από 10 εώς 14 χιλ€ +εκτελωνισμό. Θα δούμε. Το ψάχνω ακόμα. Κοιτάω για το Zafira Tourer 1.6Τ με 150hp. Οχι ότι έχω θεμα με το astra... αλλά πλέον μεγαλώνουν τα παιδιά (3) και μας χωράει δύσκολα.\nΟι κατηγοριες τα τελευταια χρονια εχουν διαφοροποιηθει. Ξεκινανει ως "μικρα" οπου ειναι τυπου smart ή aygo , μετά πανε τα Supermini οπου ειναι τυπου Corsa, Yaris , μετά ως "μικρομεσαια" τυπου Astra , μετά μεσσαια ολα τα οικογενειακα που ξερουμε , κατηγορια μεγαλο που πανε λιμουζινες κ πολυτελη κυριως αυτοκινητα. τελος τα SUV , τα 4χ4 , τα MPV, τα Cabrio και οτι αλλη κατογορια ειναι απο μονη της. Παιδια το πετρελαιο το φοβαμαι γενικοτερα και απο αποψη νοθειας καυσιμων γιατι η χωρα μας δυστυχως εχει πολλα κρουσματα κ αν σου βγει ζημιαρικο μετα οχι δεν βγαινεις κερδισμενος αλλά αρκετα χαμενος με πολλες επισκεψεις σε συνεργεια. Το Corsa 1.2 εκδοση ENJOY βγαινει στα 12 , ενώ με 1.3 πετρελαιο EXCITE στα 14.500 κ με 1.4 αεριο στα 13 EXCITE\nΤο enjoy 1.2 5d έχει 9990\nΣημαντικο επισης το 1.2 εχει τελη κυκλοφοριας 160ε , το αεριο εχει 150ε ενώ το πετρελαιο καθολου τελη 0ε !\nΠεριμένω γνώμες κατόχων Corsa 1.4 Υγραερίου-Βενζίνης να μας πούνε πραγματικές καταναλώσεις, πόσα χλμ έχουν και αν αντιμετώπισαν προβλήματα. Τέλος, τι προβλέπει και πόσο κοστίζουν τα σέρβις στο κιτ υργαερίου σύμφωνα με την Opel.\nΕγώ έχω το astra h με τον κινητηρα z14ep. έχω πάνω το σύστημα zavolli από το 2012 (89000 σχεδόν τωρα). Από τότε που το έβαλα κάθε ευρώ που ξοδεύω για το αυτοκίνητο, είτε είναι καυσιμο είτε οτιδήποτε άλλο τα περνάω σε αυτό το site όπως κάνουν και πολλοί άλλοι.\nΌσον αφορά για το service lpg για αντιπροσωπεία δεν γνωρίζω. Σίγουρα όμως μπορώ να σου πώ ότι θέλει ανα 15000-20000km ένα τυπικό service αλλαγής φίλτρων και γενικού ελέγχου και κάθε φορά που περνάς ΚΤΕΟ επίσης έλεγχο και έκδοση αντίστοιχης βεβαίωσης. Κόστος και τα δύο 30-50 ευρώ. Στα 80000-100000 Km service πνεύμονα και αλλαγή μεμβράνης (100 ευρώ) καθώς και έλεγχο στα μπεκ ή πιθανή αντικατάσταση με κόστος κοντα στα 150ευρώ. Επίσης στη 10ετία αλλαγή ρεζερβουάρ υγραερίου - Κόστος δεν γνωρίζω λογικά 100-200ευρώ.\nΑν σου φαίνονται πολλά (που δεν νομίζω) σκέψου ότι στα 100000 Km θα έχεις εξοικονομήσει περίπου 4000- 5000 ευρώ από τη διαφορά στην τιμή του υγραερίου σε σχεση με της βενζίνης. Ελπίζω λίγο να βοήθησα και να μην σε μπέρδεψα περισσότερο...\nKάνε ένα test drive το corsa 1200... Θα εκπλαγείς...\nΥΓ Eιμαι και εγώ κατοχος astra j 100ps και ξέρω τι σου λέω...\nΕαν έχεις απορίες σχετικά με το lpg σχετικά με αντοχες κινητηρα κλπ δες και εδω. Ο τύπος όπως λέει ΄νοιξε κινητηρα z12xep με πάνω απο 400.000km εκ των οποίων τα 140.000km ΄ταν με lpg.\nΤελευταία επεξεργασία από το χρήστη billnick05 : 18-01-19 στις 09:37\nΗ προσφορά ισχύει για τα πρώτα 120 κορσα 1.2 enjoy που θα γινουν παραγγελία απ τη στιγμη που ανακοινωθηκε η προσφορά ταξινομημένα μέχρι τέλος Γενάρη και ειναι για ετοιμοπαραδοτα αυτοκινητα\nΨαξτο λίγο καλύτερα...\nΙδια κατάσταση ήταν και όταν πήρα εγώ το Corsa.... "Για ελάχιστο αριθμό αυτοκινήτων" μπλα μπλα...\nΕίχε το enjoy 10000-10500 (δεν θυμάμαι ακριβώς). Εγώ με παζάρι έκλεισα το excite λευκό μη ετοιπαραδοτο με 10.850....\nκαι το 2ο μέρος\nΒρέθηκαν ξεραμένα τσιμουχάκια βαλβίδων και κολλημένα ελατήρια. Για αυτό και η αυξημένη κατανάλωση λαδιού.\nενδιαφερον βιντεακια billnick05 , αυτος προτεινει υγραεριο κ για το αστρα j προτεινει Lovato συστημα\nΕχω μιλήσει μαζί του με mail.\nΔεν τον γνωριζω αλλά παρακολουθώ καιρό τωρα τα βιντεάκια του. Φαινεται πολύ ψαγμενος. Το κόστος δεν λεει πόσο είναι όμως. ΄\nισως στο 3ο μερος.\nΕγώ πέρασα και τον γνώρισα από κοντά. Είναι όπως στα βίντεο. Ενθουσιασμένος με την δουλειά του. Ωραίος τύπος και σωστός στην δουλειά του\nMcloud, σε τι κατέληξες?\nΦιλοι μου όταν καταλήξουμε κάπου θα ενημερώσω (δεν κανω οπως ορισμενους παιρνουν πληροφοριες κανουν τη δουλεια τους και εξαφανιζονται) σας ευχαριστω ολους θερμα !\nΤελευταίο Μήνυμα: 09-08-17, 10:07\nΤελευταίο Μήνυμα: 30-04-14, 10:53\nΤελευταίο Μήνυμα: 01-06-12, 01:43\nΤελευταίο Μήνυμα: 31-03-12, 22:13\nΤελευταίο Μήνυμα: 18-08-10, 01:17


ΝΟΜΙΖΕΙΣ ...: Πάνω από πέντε\nΠέντε πράγματα για μένα θέλει ο Δημοσθένης.\nΘα μπορούσα να σου πω εκατόν πέντε αν μπορούσα. Θα σου πω αλήθειες γιατί τις αξίζεις. Θα ήθελα να με λένε Χαρά μα δεν με λένε γιατί συχνά είμαι μελαγχολική. Θα ήθελα να είμαι όμορφη αλλά δεν είμαι, ατύχησα. Θυμίζω λίγο αυτόν τον πίθηκα του αβατάρ μου και εξωτερικά και εσωτερικά. Θα ήθελα να είμαι πλούσια αλλά δεν είμαι. Αγαπώ πολύ τα παιδιά και θα ήθελα να ήταν το επάγγελμά μου αλλά δεν είναι. Θα ήθελα να έχω υγεία αλλά και αυτή δεν εξασφαλίζεται. Συνήθως βλέπω τους γιατρούς ως θεούς και εύχομαι να γίνεις κι εσύ ένας από αυτούς.\nΜη ρωτήσεις άλλα Δημοσθένη!\ndimosthenis k 17 Μαΐου 2007 - 2:57 μ.μ.\nΙσως είναι η 1η φορά που θα γίνω ελαφρά επιθετικός,αλλά το κάνω όταν έχω συμπαθήσει κάποιον, και τον βλέπω να έχει έλλειψη αυτο-πεποίθησης!!!\nΑρχικά σ'ευχαριστώ που πιστεύεις ότι τα αξίζω!!!\nΛοιπόν,όσο για αυτά που λες!\n1)Ολοι μας περνάμε μελαγχολικές φάσεις! Αυτό δεν σημαίνει ότι πρέπει να είναι παρατεταμένες! Στο χέρι σου είναι να το αλλάξεις!\n2) Η ομορφιά είναι πολύ υποκειμενικό πράγμα (εγώ με την παρέα μου ελάχιστες φορές συμφωνούμε στο ποιες γυναίκες θεωρούμε όμορφες). Οσο αφορά στην εσωτερική ομορφιά,είναι πάλι στο χέρι σου!\n3) Τα χρήματα είναι απαραίτητα για την κάλυψη βασικών και μη αναγκών μας!Έλάχιστοι είναι πλούσιοι,αλλά ας αρκούμαστε στα βασικά!!!\n4)Τα παιδιά είναι φοβερά! Μακάρι να αχοληθείς με αυτά!\n5) Υγεία (σύμφωνα με τον ΠΟΥ) είναι η κατάσταση πλήρης σωματικής, κοινωνικής και πνευματικής ευεξίας. Δεν εξαρτάται μόνο από σενα, αλλά κάνε ότι μπορείς για αυτήν!!!\nΚλείνοντας να σε ευχαριστήσω πάλι για τα καλά σου λόγια!\nΠιστέυω πως αν έβαζα κάποιον κοντινό σου να μου πει 5 πράγματα για σένα, θα μου έγραφε πιο αισιοδοξα πράγματα,και θέλω να πιστεύω πως κάτι σε απασχολεί τον τελευταίο καιρό και σου έχει ρίξει την διάθεση,και όχι ότι είσαι γενικά τόσο απαισιόδοξη!\nΗ ζωή είναι όμορφη κατά βάση...\nνομίζεις... 19 Μαΐου 2007 - 1:36 π.μ.\nΜέσα έπεσες γιατρέ μου!\nΕυχαριστώ πολύ για την δωρεάν ψυχανάληση!\nΑναρτήθηκε από νομίζεις... στις 1:10:00 π.μ.


ΑΡΧΙΚΗ - Nerida Beachfront Villas\nΚαλώς ήλθατε στο Nerida BeachFront Villas\nΣτα χρώματα της Άμμου, η διακόσμηση του σπιτιού σκοπό έχει να σας φτιάξει τη διάθεση! Συνεχίστε την περιπλάνησή σας...από το σπίτι στην απόλυτη αμμώδη παραλία της Ρόδου!\nΣτα χρώματα του Ήλιου, η διακόσμηση του σπιτιού σκοπό έχει να σας φτιάξει τη διάθεση! Άλλωστε βρίσκεστε στο νησί του ήλιου...τι πιο όμορφο λοιπόν;\nΣτα χρώματα της Θάλασσας, η διακόσμηση του σπιτιού σκοπό έχει να σας φτιάξει τη διάθεση! Άλλωστε το απέραντο γαλάζιο είναι μπροστά σας...τι πιο όμορφο λοιπόν;\nΠλήρως εξοπλισμένες οικογενειακές βίλες σε ήσυχη τοποθεσία\nΠανοραμική θέα ακριβώς δίπλα στη θάλασσα\nΆμεση υποστήριξη για όλες τις ανάγκες και απορίες σας\nΤο μήνυμα σας**


24ωρη ΓΕΝΙΚΗ ΑΠΕΡΓΙΑ – peyoaed\nσυντάκτης ΜΑΚΡΑΚΗΣ ΓΕΩΡΓΙΟΣ · Δημοσιεύτηκε 15/10/2012 · Ενημερώθηκε 25/11/2019\n24ωρη ΓΕΝΙΚΗ ΑΠΕΡΓΙΑ ΑΔΕΔΥ-ΓΣΕΕ\nΣΥΓΚΕΝΤΡΩΣΗ ΣΤΙΣ 11Π.Μ. ΣΤΟ ΠΕΔΙΟ ΤΟΥ ΑΡΕΩΣ\nΤο Εθνικό Συνδικαλιστικό Συμβούλιο ΓΣΕΕ-ΑΔΕΔΥ σε συνεδρίαση του, αποφάσισε τη πραγματοποίηση 24ωρης Γενικής Απεργίας για την Πέμπτη 18 Οκτωβρίου (ημέρα συνεδρίασης της Συνόδου κορυφής της Ευρωπαϊκής ΄Ενωσης).\nΟι δράσεις και οι αγώνες των συνδικάτων θα συνεχιστούν και θα ενταθούν με κάθε τρόπο και μέσο, εφόσον η Κυβέρνηση και η Τρόϊκα επιμείνουν στη κατάθεση και ψήφιση των βάρβαρων αυτών μέτρων ισοπέδωσης κάθε εργασιακού και κοινωνικού δικαιώματος των εργαζομένων.\nΟΛΟΙ ΜΑΖΙ ΜΠΟΡΟΥΜΕ!!!!!!!!!!!\nΔείχνουμε την αλληλεγγύη μας σε συνάδελφο με σοβαρό πρόβλημα υγείας\nΕπόμενο άρθρο ΔΗΜΟΣΙΟΫΠΑΛΛΗΛΙΚΗ ΕΝΟΤΗΤΑ


Novartis – αυτοί που μας κουνούσαν το δάχτυλο ροκάνιζαν τα δημόσια ταμεία! - Ξεκίνημα\nNovartis – αυτοί που μας κουνούσαν το δάχτυλο ροκάνιζαν τα δημόσια ταμεία!\nΗ Novartis είναι μια πολυεθνική φαρμακευτική εταιρεία με έδρα την Ελβετία και αποτελεί μια από τις μεγαλύτερες φαρμακοβιομηχανίες διεθνώς.\nΠως πλουτίζουν στις πλάτες μας\nΤο σκάνδαλο που έχει ξεσπάσει αυτές τις μέρες στη χώρα μας σε σχέση με τις δραστηριότητες της Novartis αφορά δυο πρώην πρωθυπουργούς (Σαμαρά, Πικραμμένο) και 8 πρώην υπουργούς (Βενιζέλο, Γεωργιάδη, Λοβέρδο, Αβραμόπουλο, Στουρνάρα, Λυκουρέντζο, Σαλμά, Κουτρουμάνη).\nΣύμφωνα με τα στοιχεία που έχουν δει μέχρι τώρα το φως της δημοσιότητας η Novartis χρημάτιζε στελέχη των ελληνικών κυβερνήσεων και υπηρεσιακούς παράγοντες κατά την περίοδο 2010-15 με τον εξής βασικό σκοπό: Να αυξήσουν την τιμή των φαρμάκων της Novartis στην Ελλάδα, παρασύροντας έτσι τις τιμές προς τα πάνω σε όλη την ΕΕ.\nΑυτό γιατί οι τιμές των φαρμάκων στο σύνολο της ΕΕ καθορίζονται από τις τιμές που ισχύουν στις 3 φτηνότερες χώρες – μια εκ των οποίων είναι και η Ελλάδα. Υπολογίζεται πως κάθε μια αύξηση 10 λεπτών στην τιμή ενός φαρμάκου στην Ελλάδα μεταφραζόταν σε επιπλέον κέρδη 25 εκ. ευρώ για την εταιρεία πανευρωπαϊκά.\nΌπως στην Ιταλία, έτσι και στην Ελλάδα, φάρμακα της Novartis, όπως το Lucentis (για θεραπεία της ωχράς κηλίδας) προωθήθηκε αντί φαρμάκου άλλης εταιρείας που ήταν 40 φορές φτηνότερο.\nΝovartis – μια εταιρεία «μάλαμα»…\nΗ Novartis είναι μια εταιρεία με βεβαρυμένο ιστορικό. Το 2010 στις ΗΠΑ, έδωσε 422 εκατομμύρια δολάρια σε εξωδικαστικό συμβιβασμό σε μια υπόθεση όπου κατηγορήθηκε για δωροδοκίες με στόχο την προώθηση φαρμακευτικών προϊόντων της.\nΑπό την υπόθεση επιβαρύνθηκε το αμερικανικό δημόσιο κατά σχεδόν 500 εκατομμύρια δολάρια από την επιχορήγηση των συγκεκριμένων φαρμάκων που προωθούσε η εταιρεία.\nΗ Νovartis θεωρείται σαν ένας από τους βασικούς υπευθύνους για την εκτόξευση (σχεδόν πενταπλασιασμός) των τιμών των φαρμάκων για τον καρκίνο στις ΗΠΑ.\nΕμείς ματώναμε, αυτοί τα τσέπωναν\nΗ συνολική ζημιά που υπέστη το Ελληνικό Δημόσιο από την υπόθεση Novartis υπολογίζεται σε πάνω από 3 δισ. € (ενώ από το σύνολο των υπερτιμολογήσεων όλων των εταιρειών στα φάρμακα την περίοδο 2000 – 2013 οι απώλειες του δημοσίου ήταν 23 δισ. €). Αυτά σε μια περίοδο που οι εργαζόμενοι και τα λαϊκά στρώματα «μάτωναν» από τις διαρκείς επιθέσεις στο βιοτικό τους επίπεδο, ενώ η προπαγάνδα που τους ήθελε «συνυπεύθυνους για την κρίση» έδινε και έπαιρνε.\nΤα στελέχη της ΝΔ και του ΠΑΣΟΚ ωρύονται γιατί… θίγεται η τιμή και η υπόληψή τους, ενώ το ΠΑΣΟΚ καταγγέλλει ένα νέο βρώμικο ’89. Η κοινωνία βέβαια τους ακούει και γελά… Προσπαθεί να καταλάβει πότε είχαν αυτοί οι διεφθαρμένοι γραφειοκράτες, των ψεμάτων, της απάτης, της μίζας, της ρεμούλας και των ατελείωτων σκανδάλων, «τιμή και υπόληψη»…\nΤο σκάνδαλο είναι ο ιδιωτικός τομέας\nΣτην πραγματικότητα βέβαια τα σκάνδαλα είναι συνυφασμένα με τον καπιταλισμό που γεννά διαρκώς φαινόμενα διαπλοκής. Το θέμα δεν είναι μόνο ελληνικό – είναι σχεδόν αδύνατο να βρεθεί χώρα στον πλανήτη η οποία να μην έχει ταρακουνηθεί από σκάνδαλα τα προηγούμενα χρόνια, από τις πιο φτωχές μέχρι και τις πιο «ανεπτυγμένες»!\nΤο μεγαλύτερο σκάνδαλο άλλωστε είναι το ίδιο το γεγονός ότι ένας τόσο ευαίσθητος τομέας όπως είναι το φάρμακο και γενικότερα η Υγεία ελέγχεται από πολυεθνικές εταιρείες και ιδιωτικά συμφέροντα που το μόνο που τους ενδιαφέρει είναι το κέρδος.\nΗ μόνη λύση για φτηνά και ποιοτικά φάρμακα, χωρίς υπερσυνταγογραφήσεις προς όφελος των επιτήδειων, αλλά στην υπηρεσία της κοινωνίας και των ασθενών είναι:\nη εθνικοποίηση κάτω από εργατικό και κοινωνικό έλεγχο και διαχείριση του κλάδου του φαρμάκου.\nσε συνδυασμό με την παροχή ποιοτικής και δωρεάν δημόσιας Υγείας χωρίς καμία δυνατότητα στα ιδιωτικά συμφέροντα να λυμαίνονται τον χώρο και να κερδοσκοπούν.\nΠροηγούμενο άρθροΣήμερα, Τσικνοπέμπτη στο χώρο «Rosa Parks»\nΕπόμενο άρθροΒρετανία: μαζικές διαδηλώσεις για τη διάσωση του Εθνικού Συστήματος Υγείας


little things that inspire personal pleasures: Μαΐου 2014\nBeautiful kids rooms / ΄Όμορφα παιδικά δωμάτια\nΤο δωμάτιο είναι το κέντρο του σύμπαντος και της φαντασίας ενός παιδιού, το κέντρο του παιχνιδιού!Δείτε κάποια από αυτά και εμπνευστείτε για τα δικά σας αγγελουδια!\nΑναρτήθηκε από Little Loving Things στις 9:31 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Deco ideas, Kids\nAmber Lewis lovely LA home / Το υπέροχο σπίτι της Amber Lewis στο Λός Άντζελες\nΤο σπίτι της Amber Lewis είναι το τέλειο παράδειγμα για το πώς να προσθέσετε χρώματα και διαφορετικά μοτίβα χωρίς να δημιουργεί ένα χρωματικό χάος. Το στυλ της είναι φωτεινό, διασκεδαστικό, χαλαρωτικό και διαθέτει ένα φινετσάτο μποέμικο vibe όπου μπορείτε να δείτε την προσωπικότητά της που αντανακλάται εκεί. Η Amber Lewis είναι επισης η ιδιοκτήτρια και σχεδιάστρια του Amber Interiors, μια εταιρεία σχεδιασμού βοηθώντας τους πελάτες με τη διακόσμηση και το σχεδιασμό των σπιτιών τους.\nΑναρτήθηκε από Little Loving Things στις 5:35 π.μ. 4 σχόλια: Σύνδεσμοι σε αυτήν την ανάρτηση\nΕτικέτες Deco ideas, Fashion\nMake rosewater like the old days / Φτιάξτε ροδόνερο όπως παλιά\nΦτιάξτε μόνοι σας ροδόνερο, όπως έκαναν οι γιαγιάδες μας, και πείτε αντίο σε ολα αυτά που υπάρχουν στην αγορά!\nΕνα φυτικό σκεύασμα για την ομορφιά εξαιρετικά ευεργετικό για λιπαρά δέρματα που είναι επιρρεπή σε σπυράκια και ακμή. Η αντισηπτική και η αντιβακτηριδιακή του δράση βοηθά τους πόρους να ανοίξουν και καθαρίζει σε βάθος το δέρμα.\nEίναι ξακουστό για την ιδιότητα του να απαλύνει το δέρμα και να διώχνει την ένταση. Ενα Παγωμένο ροδόνερο είναι ανακουφιστικό για εγκαύματα από τον ήλιο. Επίσης μπορεί να χρησιμοποιηθεί μετά το ξύρισμα στις ερεθισμένες περιοχές.\nΕχει έντονη ενυδατική δράση στο δέρμα, είναι δροσιστικό και ευεργετικό για τα ξηρά δέρματα. Τονώνει και σφίγγει αφήνοντας το πρόσωπο να ειναι λαμπερό και γεματο υγεία\n-Πλένουμε τα ροδοπέταλα και τα τοποθετούμε σε κατσαρολάκι μαζί με απιονισμένο νερό, τόσο ώστε να τα καλύπτει.\n-Βάζουμε σε χαμηλή φωτιά και αφήνουμε να σιγοβράσουν για 1 ώρα ή μέχρι να δούμε ότι τα πέταλα έχασαν το χρώμα τους.\n-Φιλτράρουμε αφού στραγγίξουμε καλά τα ροδοπέταλα να βγάλουν όλο το λαδάκι τους. Έτοιμο το ροδόνερο!\n-Ροδοπέταλα απο τις μαγιάτικες τριανταφυλλιές (ειναι οι ρόζ με τα ανοιχτόχρωμα φύλλα, οι άγριες)\n-1 γυάλα μεγαλη με καπάκι\n-3 με 4 σκάγια (μικρές στρογγυλές σφαίρες για οπλα)\n-Βάζουμε τα ροδοπέταλα μέσα σ' ενα τούλι και το δένουμε καλά.\n-Τοποθετούμε το τούλι μέσα στη γυάλα και κλείνουμε το καπάκι με προσοχή, ετσι ώστε να πιάσουμε και τις ακρες απο το τούλι με αποτέλεσμα τα τριαντάφυλλα να μην ακουμπάνε στον πάτο της γυάλας.\n-Αφήνουμε στον ηλιο μέχρι να ξεραθούν εντελώς τα τριαντάφυλλα και να έχουν βγάλει το απόσταγμά τους.\n-Εν συνεχεία, αφού πετάξουμε τα τριαντάφυλλα ριχνουμε 3 με 4 σκάγια μεσα στην γυάλα και αφήνουμε για μια εβδομάδα ακομη.\n-Τέλος, αφου περάσουμε απο ενα ψιλό σουρωτήρι το ροδόνερο, το βάζουμε στο ψυγείο και το κρατάμε για παρα πολύ καιρό.\n-Η διαδικασία αυτή αρχίζει οταν ανθίζουν οι τριανταφυλλιές και τελειώνει με το σταμάτημά τους. Αυτό σημαίνει οτι καθε εβδομάδα μπορούμε να συμπληρώνουμε τριαντάφυλλα και να έχουμε 2 ή και 3 γυάλες στο μπαλκόνι μας.\n-Τα σκάγια τα βάζουμε στο τέλος, αφου δεν έχουμε άλλα τριαντάφυλλα.\nΑναρτήθηκε από Little Loving Things στις 3:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες DIY, flowers, Happy days, Healthy living, pink, smile\nWedding hairstyles - Spring 2014 / Νυφικά χτενίσματα - Άνοιξη 2014\nΌλες οι νυφούλες ψάχνουν για ένα ξεχωριστό χτένισμα την ημέρα του γάμου τους. Σας έχω εδώ μερικά σούπερ χτενίσματα να διαλέξετε, να ονειρευτείτε, να το κάνετε δικό σας!\nΑναρτήθηκε από Little Loving Things στις 8:26 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Happy days, weddings\nAmber Lewis lovely LA home / Το υπέροχο σπίτι της ...\nMake rosewater like the old days / Φτιάξτε ροδόνερ...\nWedding hairstyles - Spring 2014 / Νυφικά χτενίσμα...


Χωρίς να επηρεάζει το απόθεμα των νέων CPU και GPU, η Intel μπορεί να βοηθήσει στο mining | Playsiders\nΜακάρι να μπορέσει να το διατηρήσει έτσι\nΗ Intel ανακοίνωσε πως θα δημιουργήσει ένα νέο τσιπ όπου θα υποστήριζει καθαρά το mining, και θα ονομάζεται Blockscale. Θα είναι πιο αποδοτικό στην ενέργεια από τα SHA-256, τα οποία χρησιμοποιούνται συνήθως για το bitcoin mining.\nΑν και προτού να ρίξετε υπερβολική προσοχή σε αυτό, η Intel τουλάχιστον λέει ότι η παραγωγή αυτού του νέου τσιπ δεν θα θέσει σε κίνδυνο την παραγωγή των CPU και των GPU της.\nΑυτό συμβαίνει επειδή είναι σε θέση να αποφύγει οποιονδήποτε τέτοιο συμβιβασμό λόγω της «φύσης του πυριτίου που τροφοδοτεί αυτήν την τεχνολογία». Υποτίθεται ότι αυτό σημαίνει ότι ο κόμβος διεργασίας στον οποίο θα παραχθεί το τσιπ Blockscale δεν θα είναι ίδιος με αυτούς που χρησιμοποιούνται από την CPU και τις GPU της. Αυτό θα μπορούσε να σημαίνει ότι χρησιμοποιεί παλαιότερη τεχνολογία, αλλά το πιθανότερο είναι ότι χρησιμοποιεί έναν πολύ πρόσφατο κόμβο. Απλά όχι απαραίτητα δικό του.


Συνέντευξη του Γιώργου Κοντραφούρη στο Λίντο\nΓ. Δ.: Κύριε Κοντραφούρη, η τζαζ είναι ένα είδος που απλώς φιλοξενούμε στην Ελλάδα ή το έχουμε κάνει και “δικό μας” κατά μία έννοια εξελικτική;\nΓιώργος Κοντραφούρης: Νομίζω είναι εξελικτική όπως έχει γίνει σε όλη την Ευρώπη. Όσο είναι η τζαζ των Πολωνών ή των Φινλανδών, άλλο τόσο είναι των Ελλήνων. Παρόλα αυτά, θεωρούμε ότι υπάρχει φινλανδική σκηνή της τζαζ ή πολωνική σκηνή της τζαζ. Νομίζω ότι αυτά γίνονται. Είναι όπως και η κλασική μουσική. Γενικά... η μουσική δεν είναι σαν τη γλώσσα. Η μουσική είναι μια παγκόσμια γλώσσα που οτιδήποτε μπορεί να το πάρει μία χώρα και να το κάνει δικό της. Εδώ παίζουνε Φινλανδοί ρεμπέτικα στη Φινλανδία. Και νομίζω ότι αισθανόμαστε περήφανοι που θα τους ακούμε.\nΓ. Δ.: Διδάσκετε στο Ιόνιο Πανεπιστήμιο και μεταφέρετε τις γνώσεις σας. Οι μαθητές σας- οι νεότεροι μουσικοί- βλέπετε να έχουν μία διαφορετική προσέγγιση της τζαζ;\nΓιώργος Κοντραφούρης: Όλα τα παιδιά που θα παίξουνε σήμερα είναι από εκεί (Ιόνιο Παν/μιο). Κατ' αρχάς είναι πιο εξελιγμένοι από τη γενιά μου και με καλύτερη κατάρτιση από εμάς. Πιο γρήγορα έχουνε φτάσει σε ένα επίπεδο που εμάς μας πήρε χρόνο για να φτάσουμε κι έτσι γίνεται και η θετική εξέλιξη προς τα εμπρός. Αλλά παρόλα αυτά, υπάρχει η φλόγα, η σύνεση, η διάθεση, το ενδιαφέρον. Είναι καλά παιδιά και αυτό είναι το σημαντικότερο. Γιατί πρώτα είμαστε άνθρωποι, και μετά όλα τα άλλα. Είναι και ηθικά παιδιά. Όταν βγουν και στη σκηνή έξω, αυτό που αλλάζει και ζυμώνεται δεν είναι το μουσικό κομμάτι... για μένα είναι ότι αλλάζει το ήθος στη μουσική, το οποίο είναι πολύ σημαντικό.\nΓ. Δ.: Πείτε μας και δύο λόγια για τη δουλειά που γίνεται στο Ιόνιο Παν/μιο, η οποία ακούγεται πολύ.\nΓιώργος Κοντραφούρης: Ήταν το όραμα του Δήμου Δημητριάδη. Αυτός ήταν που το ξεκίνησε κι εγώ πίστεψα το όραμα το δικό του. Εγώ είμαι ο δεύτερος που έγινε μόνιμος καθηγητής. Κι έγινε καλή δουλειά. Και τώρα έχει καλή “φουρνιά”. Προσπαθούμε μόνοι μας με το Ιόνιο Παν/μιο. Ο Δ. Δημητριάδης είναι τώρα γενικός γραμματέας στο μοναδικό διεθνή οργανισμό σχολών τζαζ. Συμμετέχουμε κάθε χρόνο. Στο Παν/μιο είναι και ο Στέφανος Ανδρεάδης ο κιθαρίστας. Τους πρώην φοιτητές μας τους παίρνουμε και διδάσκουν. Ο Βασίλης (Βασίλης Ποδαράς- ντραμς) ανέβηκε και κάνει το μεταπτυχιακό, η Τέρη Βακιρτζόγλου που είχε πάει στη Ν. Υόρκη, τη φέραμε τώρα και διδάσκει εκεί.\nΓ. Δ.: Θα μπορούσατε να μοιραστείτε μαζί μας κάποιο από τα επόμενα επαγγελματικά σας σχέδια;\nΓιώργος Κοντραφούρης: Κατ' αρχάς μ' αυτό το γκρουπ θα κάνουμε ένα δίσκο. Μέσα στο Πάσχα θα τον έχουμε κάνει. Έκανα τώρα ένα δίσκο trio με τον Πέτρο Κλαμπάνη και τον Αλέξανδρο Δράκο Κτιστάκη, που είναι λίγο πιο free. Είναι βασισμένο σε κάποια ποιήματα που έχω γράψει και θα τα ερμηνεύσει ο Αλκίνοος Ιωαννίδης που είναι φίλος μου. Γενικά παίζω. Πηγαίνω στην Κέρκυρα, τη Δευτέρα παίζω στο Ελσίνκι με τον Timo Lassy. Κάνω ό,τι καλύτερο μπορώ.\nΓ. Δ.: Θα θέλαμε να σας ευχαριστήσουμε και περιμένουμε να σας ακούσουμε live σε λίγες ώρες στη σκηνή του Λίντο.\nΓιώργος Κοντραφούρης: Εγώ σας ευχαριστώ.


Λοκομοτίβ Μόσχας – Άρης Θεσσ. 1-2: Έδειξε τα… δόντια του ενόψει Αστάνα | Goal News Cy\nΕλληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΛοκομοτίβ Μόσχας - Άρης Θεσσ. 1-2: Έδειξε τα… δόντια του ενόψει Αστάνα\nΛοκομοτίβ Μόσχας – Άρης Θεσσ. 1-2: Έδειξε τα… δόντια του ενόψει Αστάνα\nΤο καλύτερο για το τέλος άφησε ο Άρης, ο οποίος στο τρίτο του φιλικό κέρδισε -με ανατροπή- 2-1 τη Λοκομοτίβ Μόσχας και άφησε υποσχέσεις ενόψει Αστάνα. Ντεμπούτο για Ντένις, αγωνίστηκε ο Τζέγκο.\nΤην πρώτη του νίκη στο τρίτο και τελευταίο φιλικό του επί αυστριακού εδάφους πέτυχε την Τετάρτη (7/7) ο Άρης, ο οποίος επικράτησε -με ανατροπή- 2-1 της Κυπελλούχου Ρωσίας και σαφώς πιο έτοιμης, Λοκομοτίβ Μόσχας.\nΜε την ομάδα του Άκη Μάντζιου να πραγματοποιεί την καλύτερή της εμφάνιση κατά την περίοδο της προετοιμασίας της, δείχνοντας αρκετά ενθαρρυντικά στοιχεία ενόψει της πρώτης της μάχης με την Αστάνα (22/7) στο πλαίσιο του δεύτερου προκριματικού γύρου του Europa Conference League. Στα θετικά για τους Θεσσαλονικείς και η επιστροφή του Τζέγκο, ύστερα από τον τραυματισμό του, με τον Ντένις να πραγματοποιεί το ντεμπούτο του με τις φανέλα τους.\nΟ Άρης βρέθηκε πίσω στο σκορ μόλις στο 3′ με την απευθείας εκτέλεση φάουλ του Ρίμπους. Ωστόσο, βασιζόμενος στο εξαιρετικό του πρέσινγκ δημιούργησε αμέσως αρκετές ευκαιρίες, τις οποίες εντέλει εκμεταλλεύτηκε στο δεύτερο μέρος με τους Γκαρσία (56′) και Γκάμα (62′).\nΗ αρχική σύνθεση και οι αλλαγές του Άρη: Ντένις – Σούντγκρεν (77′ Τζέγκο), Μπεναλουάν (73′ Δεληζήσης), Ασλανίδης, Γκάνεα (85′ Τσαγκαλίδης) -Σάκιτς, Σάσα (55′ Μαντσίνι) – Γκαρσία (73′ Χαΐροβιτς), Μπερτόγλιο (73′ Μπρούνο), Γκάμα (87′ Σαλιάρης) – Μάνος (55′ Ματίγια).


mpateries autokinitwn Automotive Batteries Start-Stop Car mpataria aytokinitou agm efb\nΟΙ ΑΠΑΙΤΗΣΕΙΣ μας από τις ΜΠΑΤΑΡΙΕΣ ΑΥΤΟΚΙΝΗΤΟΥ ΑΛΛΑΖΟΥΝ\nΟδήγηση δε σημαίνει πια μόνο να φτάσεις στον προορισμό σου. Η διαδικασία αυτή καθαυτή πρέπει να είναι όσο γίνεται πιο ευχάριστη, διασκεδαστική και φιλική προς το περιβάλλον.\nΤα σύγχρονα αυτοκίνητα είναι εξοπλισμένα με περισσότερα ηλεκτρονικά εξαρτήματα από ποτέ. Και εξαρτώνται από την μπαταρία περισσότερο από ποτέ. Εξαρτώνται από μια μπαταρία που προσφέρει πλήρη ισχύ σε κάθε περίσταση και που μπορεί να παράσχει αξιόπιστη τροφοδοσία ενέργειας σε όλους τους ηλεκτρονικούς καταναλωτές.\nΜια μπαταρία αρκετά ισχυρή, ώστε να σας φέρει με άνεση, ασφάλεια και αποτελεσματικότητα στον προορισμό σας. Για το λόγο αυτό είναι τώρα πιο σημαντικό από ποτέ να ελέγχετε την μπαταρία του αυτοκινήτου σας τακτικά. Το γνωρίζατε; Το 36% των βλαβών των αυτοκινήτων οφείλονται στην μπαταρία. Μην αφήσετε να συμβεί και σε σας!\nOptima YellowTop H6 (9048-148) 12V Capaci...\nΜπαταρία Varta Blue Dynamic A14 12V Capac...\nΜπαταρία Varta Blue Dynamic A13 12V Capac...\nΜπαταρία Varta Blue Dynamic A15 12V Capac...\nYUASA YBX Active U1 60M Garden Machinery...


Λουλούδια εσωτερικού χώρου: για καλή ενέργεια και ομορφιά - At Home - Τα πάντα για το σπίτι\nΛουλούδια εσωτερικού χώρου: για καλή ενέργεια και ομορφιά\nΤα φυτά εσωτερικού χώρου είναι λίγο ως πολύ γνωστά και υπέροχα να τα συντηρούμε στο σπίτι. Τα φυτά έχουν την ικανότητα να καθαρίσουν την ατμόσφαιρα. Είναι ζωντανοί οργανισμοί που δεν κάνουν απλώς καλύτερη την αισθητική των χώρων στους οποίους ζούμε αλλά κάνουν καλό και στην υγεία μας. Πέρα όμως από τα φυτά, υπάρχουν και τα λουλούδια που μπορούμε να διατηρούμε μέσα στα βάζα. Πέρα από όμορφα είναι και η καλύτερη επιλογή για να αλλάξουμε τη διάθεσή μας. Ας δούμε κάποια από αυτά:\nΗ κάλλα είναι λουλούδι που προέρχεται από τη Ν. Αφρική και είναι ανθεκτική στη ζέστη. Στη χώρα μας τη βρίσκουμε περισσότερο σε λευκό χρώμα αν και η κίτρινη εκδοχή της είναι η πιο όμορφη. Πρέπει να είμαστε ιδιαίτερα προσεκτικοί με τα μικρά παιδιά αφού η επαφή με το γυμνό δέρμα δημιουργεί ερεθισμούς.\nΜοιάζει πολύ με το τριαντάφυλλο ωστόσο έχει αισθητά λιγότερα φύλλα. Φίνος, ντελικάτος και άρχοντας, ο Λυσίανθος γοητεύει με τα χρώματά του. Ροζ, μοβ, λευκό και απαλό κίτρινο. Αν συνδυάσετε λίγα από κάθε χρώμα οι επισκέπτες σας δεν θα μπορούν να πάρουν τα μάτια τους από το βάζο σας.\nΟι τουλίπες δεν πρέπει να συνδυάζονται μέσα στο βάζο με κανένα άλλο λουλούδι. Μόνες τους είναι η πιο λιτή και ωραία πρόταση. Θα πρέπει να φροντίσετε ώστε το νερό που ανανεώνετε να είναι παγωμένο και να μην αφήσετε μέσα στο βάζο και στο νερό φυλλαράκια που μπορεί να σαπίσουν. Μισό κουταλάκι ζάχαρη και ξύδι μέσα στο νερό για τροφή και θα τις θαυμάζεις για καιρό.\nΊσως το πιο ανθεκτικό λουλούδι για βάζο, αφού μπορεί να διατηρηθεί ως και 2 εβδομάδες. Σε τεράστια ποικιλία χρωμάτων. Καθώς έχουν την τάση να γέρνουν, ζητείστε από το ανθοπωλείο λίγο πράσινο σύρμα προκειμένου να τις κρατήσετε όρθιες.\nΣοφίτα: ένα παραμύθι μέσα στο σπίτι\nΚανόνες για την υγιεινή του υπνοδωματίου